Πάρος - Αντίπαρος - el\nΑναχώρηση:30 Αύγουστου 18'\nΠΑΝΑΓΙΑ ΕΚΑΤΟΝΤΑΠΥΛΙΑΝΗΣ- ΛΕΥΚΕΣ-ΛΙΒΑΔΙ-ΚΟΛΥΜΠΗΘΡΕΣ-ΝΑΟΥΣΑ –ΑΝΤΙΠΑΡΟΣ - ΧΩΡΑ ΑΝΤΙΠΑΡΟΥ\n30/08-02/09/2018 4ήμερη εκδρομή\nGRPOUP ΕΩΣ 20 ΑΤΟΜΩΝ ΜΕ ΑΝΕΣΗ & ΠΟΛΥΤΕΛΕΙΑ\n1η ΜΕΡΑ ΡΕΘΥΜΝΟ – ΗΡΑΚΛΕΙΟ - ΠΑΡΟΣ\nΑναχώρηση από Ρέθυμνο και μετάβαση στο Ηράκλειο. Επιβίβαση στο πλοίο και αναχώρηση στις 09.30 για Πάρο. Άφιξη στη Πάρο στις 15.55. Μεταφορά στο ξενοδοχείο τακτοποίηση στα δωμάτια. Ελεύθερος χρόνος, διανυκτέρευση.\n2η ΜΕΡΑ ΓΥΡΟΣ ΝΗΣΙΟΥ\nΠρωινό και αναχώρηση από το ξενοδοχείο για το γύρο του νησιού. Επίσκεψη στην εκκλησία της Παναγίας Εκατονταπυλιανής (η οποία χτίστηκε από την Αγία Ελένη, μητέρα του Μεγ. Κωνσταντίνου). Συνεχίζουμε για το παραδοσιακό χωριό Λεύκες περίπατος στα όμορφα δρομάκια και επίσκεψη στην εκκλησία της Αγίας Τριάδος. Θα συνεχίσουμε για το χωριό Λιβάδι και εν συνεχεία θα δούμε την ομορφότερη παραλία της Πάρου τις κολυμπήθρες. Επόμενη στάση στην Νάουσα και περιήγηση στην πόλη. Χρόνος ελεύθερος για φαγητό ή καφέ. Επιστροφή στο ξενοδοχείο. Διανυκτέρευση.\n3η ΜΕΡΑ ΑΝΤΙΠΑΡΟΣ –ΠΕΡΙΗΓΗΣΗ ΣΤΗ ΧΩΡΑ / ΣΠΗΛΑΙΟ ΑΝΤΙΠΑΡΟΥ ΠΡΟΑΙΡΕΤΙΚΑ\nΠρωινό και αναχώρηση από το ξενοδοχείο για το λιμάνι Πούντα και αναχώρηση για Αντίπαρο. Άφιξη μετά από ελάχιστα λεπτά και ξεκινάμε την περιήγησή μας στη Χωρά της Αντιπάρου. Γραφικά δρομάκια, κάτασπρα σπίτια, στολισμένα με μπουκαμβίλιες, η πλατεία με τον ευκάλυπτο, ο κεντρικός πλακόστρωτος πεζόδρομος με τα εμπορικά καταστήματα συνθέτουν μια όμορφη εικόνα. Ελεύθερος χρόνος για φαγητό, καφέ κλπ..\nΠροαιρετικά επίσκεψη στο Σπήλαιο της Αντιπάρου, πιθανόν να είναι το παλαιότερο στην Ελλάδα. Στην αψιδωτή είσοδο του σπηλαίου βρίσκονται το γραφικό εκκλησάκι του Αγίου Ιωάννη του Σπηλιώτη του 18ου αιώνα, καθώς και το παλαιότερο της Ζωοδόχου Πηγής, τα οποία μπορείτε να επισκεφθείτε. Ο πελώριος σταλαγμίτης που βρίσκεται στην είσοδο του σπηλαίου είναι ο αρχαιότερος της Ευρώπης και χρονολογείται στα 45 εκατομμύρια χρόνια. Σήμερα η κατάβαση γίνεται με τσιμεντένια σκάλα που αποτελείται από 411 σκαλοπάτια και μας οδηγεί στην καρδιά του σπηλαίου που έχει βάθος πάνω από 100 μέτρα. Παντού μπορείτε να θαυμάσετε τους μοναδικούς σχηματισμούς των σταλακτιτών και σταλαγμιτών. Αναχώρηση για Πάρο. Επιστροφή στο ξενοδοχείο. Ελεύθερος χρόνος, διανυκτέρευση.\n4η ΜΕΡΑ ΠΑΡΟΣ – ΗΡΑΚΛΕΙΟ – ΡΕΘΥΜΝΟ\nΠρωινό και ελεύθερος χρόνος. Το μεσημέρι μεταφορά στο λιμάνι, επιβίβαση και απόπλους. Άφιξη στο λιμάνι του Ηρακλείου και αναχώρηση με το πούλμαν για Ρέθυμνο.\nΜεταφορά από Ρέθυμνο Ηράκλειο και επιστροφή.\nΛεωφορείο καθ όλη τη διάρκεια της εκδρομής\nΑκτοπλοϊκά εισιτήρια Ηράκλειο-Πάρος-Ηράκλειο. ( Golden Star 0930-1555 & 1415-2200)\nΤα εισιτήρια Πάρος – Αντίπαρος\nΟι τιμές ισχύουν για γκρουπ με ελάχιστη συμμετοχή 15 άτομα\nΑναχώρηση:16 Σεπτεμβρίου 18'


Ιστολογικοί Τύποι - breastcure\nΚάθε ιστολογικός τύπος κακοήθειας του μαστού έχει συγκεκριμένες βιολογικές ιδιότητες. Η κατάταξη του καρκίνου με βάση την ιστολογική του εικόνα, θα μας δώσει επιπλέον στοιχεία όσον αφορά την πρόγνωση αλλά και τη θεραπευτική του αντιμετώπιση.\nΠορογενές in situ καρκίνωμα του μαστού (DCIS)\nTο DCIS είναι μια πρώιμη μορφή καρκίνου, όπου τα καρκινικά κύτταρα έχουν αναπτυχθεί αποκλειστικά εντός των πόρων. Δεν έχουν ακόμα επεκταθεί έξω από τους πόρους στον παρακείμενο μαζικό αδένα ή σε άλλα σημεία του σώματος. Λόγω του περιορισμού των καρκινικών κυττάρων εντός των πόρων, το DCIS έχει ιδιαίτερα καλή πρόγνωση. Μπορεί επίσης να περιγράφεται ως προ-διηθητικό καρκίνωμα των πόρων, ενδοπορικός καρκίνος ή μη διηθητικός καρκίνος.\nΣυνήθως το DCIS διαγιγνώσκεται ως μια μη ψηλαφητή μαστογραφική αλλοίωση και δεν προκαλεί συμπτώματα. Σπανιότερα, μπορεί να διαγνωσθεί κατά τη διερεύνηση ψηλαφητής μάζας ή εκκρίματος από τη θηλή. Ακόμη πιο σπάνια, γυναίκες που διαγιγνώσκονται με DCIS εμφανίζουν και ένα είδος εξανθήματος γύρω από τη θηλή, το οποίο ονομάζεται νόσος Paget της θηλής και αποτελεί μια πιο ιδιαίτερη νόσο. Σε περίπτωση που διαγνωσθεί DCIS σε βιοψία ψηλαφητής μάζας, είναι πολύ πιθανό να συνυπάρχει και διηθητικός καρκίνος.\nΕάν δεν αντιμετωπισθεί, το DCIS μπορεί να εξελιχθεί σε ποσοστό 40-60% σε διηθητικό καρκίνο του μαστού. Ανάλογα με τον ιστολογικό βαθμό κακοήθειας (grade), η πιθανότητα συνύπαρξης διηθητικού καρκίνου αυξάνει.\nΌλα τα DCIS αντιμετωπίζονται ως εν δυνάμει διηθητικά, συνεπώς η αντιμετώπισή τους περιλαμβάνει επέμβαση στον μαστό (ογκεκτομή ή μαστεκτομή), ενώ σε επιλεγμένες περιπτώσεις που η πιθανότητα συνύπαρξης διηθητικού καρκίνου είναι αυξημένη, θα πραγματοποιηθεί και επέμβαση σταδιοποίησης της μασχάλης (βιοψία λεμφαδένα φρουρού). Μετά την επέμβαση και αν ο όγκος εμφανίζει χαρακτηριστικά που συνοδεύονται από υψηλά ποσοστά υποτροπής μπορεί να χορηγηθεί ακτινοθεραπεία ή και ορμονοθεραπεία.\nΔιηθητικό πορογενές καρκίνωμα του μαστού\nΤο διηθητικό πορογενές καρκίνωμα είναι ο πιο συνήθης τύπος καρκίνου του μαστού, καθώς περίπου 75% των περιπτώσεων ανήκουν στην κατηγορία αυτή. Ονομάζεται «διηθητικό» διότι τα καρκινικά κύτταρα έχουν διασπάσει τη βασική μεμβράνη στην τελική πορολοβιακή μονάδα. Στο διηθητικό καρκίνωμα του μαστού, μεγαλύτερη προγνωστική αξία έχει ο βαθμός ιστολογικής διαφοροποίησης (grade), ενώ οι επιμέρους ιστολογικοί τύποι του καρκίνου του μαστού εμφανίζουν διαφορετική βιολογική συμπεριφορά και διαφορετική πρόγνωση.\nΔιηθητικό λοβιακό καρκίνωμα του μαστού\nΣτο διηθητικό λοβιακό καρκίνωμα τα καρκινικά κύτταρα που προέρχονται από τα λοβία του μαστού εξαπλώνονται στον μαζικό αδένα και τον διηθούν. Ο τύπος αυτός διηθητικού καρκίνου απαντάται σε περίπου 10-15% των περιπτώσεων, και δεν θα πρέπει να συγχέεται με το in situ λοβιακό καρκίνωμα του μαστού (LCIS), το οποίο πλέον κατατάσσεται στούς παράγοντες κινδύνου ανάπτυξης καρκίνου μαστού.\nΤο διηθητικό λοβιακό καρκίνωμα είναι πιο συχνό σε γυναίκες μέσης ηλικίας και μπορεί να συνδέεται με πολυεστιακότητα (όταν υπάρχουν 2 ή περισσότερες εστίες στο ίδιο τεταρτημόριο του μαστού) ή πολυκεντρικότητα (όταν οι επιπλέον εστίες εντοπίζονται σε διαφορετικό τεταρτημόριο) που πρέπει να συνυπολογιστούν στην απόφαση για τη θεραπευτική αντιμετώπιση της νόσου. Σε κάποιες περιπτώσεις μπορεί να εμφανιστεί και τους δυο μαστούς.\nΗ ύπαρξη του διηθητικού λοβιακού καρκινώματος δεν συνδέεται με συγκεκριμένη συμπτωματολογία από τον μαστό και αυτό δυσκολεύει τη διάγνωσή του. Συνήθως, η διάγνωση προκύπτει μετά από διερεύνηση μαστογραφικής ή υπερηχογραφικής αλλοίωσης, αλλά πολλές φορές θα απαιτηθεί να γίνει απεικόνιση των μαστών και με μαγνητική μαστογραφία.\nΕιδικοί τύπου διηθητικών καρκινωμάτων του μαστού\nΤα σωληνώδη καρκινώματα ήταν σχετικά πιο σπάνια στην προ-μαστογραφίας εποχή, και υπολογίζονταν σε 2% ή και λιγότερο των διηθητικών καρκίνων του μαστού. Εντούτοις σήμερα, σε πληθυσμούς που ελέγχονται με μαστογραφία, η επίπτωση φαίνεται να είναι υψηλότερη, καλύπτοντας έως και 10% των διηθητικών καρκίνων.\nΤο σωληνώδες καρκίνωμα χαρακτηρίζεται από την παρουσία καρκινικών κυττάρων που σχηματίζουν σωληνώδεις ή αδενικές δομές. Οι βλάβες αυτές έχουν άριστη πρόγνωση σε σύγκριση με τα διηθητικά καρκινώματα των πόρων. Η φυσική πορεία του όγκου είναι καλή και οι μεταστάσεις σπάνιες.\nΤα βλεννώδη καρκινώματα είναι υπεύθυνα για το 1-2% των διηθητικών καρκίνων του μαστού και φαίνεται να είναι πιο συχνά στις ηλικιωμένες ασθενείς. Παρόμοια με τα σωληνώδη καρκινώματα, οι βλάβες αυτές επίσης αποτελούν ένα είδος διηθητικού καρκίνου του μαστού με καλή πρόγνωση.\nΤα μυελοειδή καρκινώματα είναι υπεύθυνα για το 1-10% των διηθητικών καρκίνων του μαστού και είναι πιο συχνά σε νέους ασθενείς σε σχέση με άλλους τύπους καρκίνου του μαστού. Είναι επίσης πιο συχνά σε νέες γυναίκες που κληρονομούν μεταλλάξεις του BRCA 1 γονιδίου και σε γενικές γραμμές έχουν καλή πρόγνωση.


Υφαντόπουλος: Με την πλάτη στον τοίχο, αλλά ακόμα είναι όλα στο χέρι μας | athlitiko\nΥφαντόπουλος: Με την πλάτη στον τοίχο, αλλά ακόμα είναι όλα στο χέρι μας\nΑ.Ο.Κ. Χανιά | 6 Μαρτίου 2018, 12:19\nΣυγγνώμη από τους ανθρώπους που είναι δίπλα στην ομάδα ζήτησε ο Ζαφείρης Υφαντόπουλος, για την απρόσμενη ήττα του ΑΟΚ Χανιά στην Πετρούπολη από τον τοπικό Άρη.\nΌπως αναφέρει σε δηλώσεις του η ομάδα είναι με την πλάτη στον τοίχο αλλά ακόμα όλα είναι στο χέρι της αναφορικά με την παραμονή.\nΓια το ματς στην Πετρούπολη και το αν υπάρχουν ελπίδες παραμονής:Είμαστε στεναχωρημένοι από την έκβαση του αγώνα, αλλά και από τη γενικότερη εικόνα που παρουσιάζουμε. Παρουσιάζουμε κενά στην απόδοσή μας που μας στοιχίζουν. Είμαστε με την πλάτη στο τοίχο, αλλά ακόμα είναι όλα στο χέρι μας για την παραμονή. Έχουμε 7 αγωνιστικές. θα παλέψουμε όλα τα ματς.\nΗ συγγνώμη…:Αισθάνομαι την ανάγκη να ζητήσω συγγνώμη από τους ανθρώπους που είναι δίπλα μας και να τους υποσχεθώ εκ μέρους της ομάδας ότι ο ΑΟΚ Χανιά θα μείνει κατηγορία και ότι θα κάνουμε τα πάντα για αυτό.\nΓια το προσεχές ματς με την Παναγίτσα:Το πιο κρίσιμο μέχρι το επόμενο. Όλα είναι κρίσιμα για μας. Ευκαιρία να πάρουμε ψυχολογία.\nΓια τη σφοδρή κριτική που δέχεται η ομάδα:Μας πεισμώνει η κριτική! Μονο εμείς ξέρουμε τις θυσίες και τον κόπο μας. Κανείς δεν μπορεί να μας κρίνει, δίχως να έχει τελειώσει τίποτα. Δεχόμαστε μόνο την καλόπιστη κριτική.\n10:05 Α.Ο.Κ. Χανιά\nΜε 28 πόντους “συστήθηκε” ο Κουρέπης\n23:00 Α.Ο.Κ. Χανιά\nΑγγέλου: Νίκη απέναντι σε αντίπαλο που κάνει φέτος τρομερή προσπάθεια\n22:56 Α.Ο.Κ. Χανιά\nΚεσαπίδης: Καλό χαστούκι για τη συνέχεια…\n19:09 Α.Ο.Κ. Χανιά\nΑγχος και Δούκας “έφαγαν” τον ΑΟΚ…


Η ΕΝΗΜΕΡΩΣΗ ΤΩΝ ΠΟΛΙΤΙΚΩΝ ΣΥΝΤΑΚΤΩΝ ΚΑΙ ΤΩΝ ΑΝΤΑΠΟΚΡΙΤΩΝ ΞΕΝΟΥ ΤΥΠΟΥ – Voutospress Kefalonia\nΑΠΟ ΤΟΝ ΥΦΥΠΟΥΡΓΟ ΠΑΡΑ ΤΩ ΠΡΩΘΥΠΟΥΡΓΩ ΚΑΙ ΚΥΒΕΡΝΗΤΙΚΟ ΕΚΠΡΟΣΩΠΟ ΣΤΕΛΙΟ ΠΕΤΣΑ ΚΑΙ ΤΟΝ ΥΦΥΠΟΥΡΓΟ ΕΘΝΙΚΗΣ ΑΜΥΝΑΣ ΑΛΚΙΒΙΑΔΗ ΣΤΕΦΑΝΗ\nΛέσβος: Στη Λέσβο, θα κλείσει σταδιακά η υπάρχουσα Δομή στη Μόρια,ενώ θα δημιουργηθεί νέα κλειστή Δομή, η οποία θα χρησιμοποιηθεί ως Προαναχωρησιακό Κέντρο και Κέντρο Υποδοχής και Ταυτοποίησης (Κ.Υ.Τ.). Χωρητικότητα: 5.000+\nΤο νομικό πλαίσιο, για τη συγκρότηση αυτού του φορέα, είναι σε εξέλιξη. Η ενίσχυση σε προσωπικό έχει προγραμματιστεί, με την πρόσληψη 400 συνοριοφυλάκων για τον Έβρο και 800 για τα νησιά. Έχουν, ήδη, διατεθεί, από την 8η Νοεμβρίου, 14 εκ. ευρώ, ως πιστώσεις για την αγορά υλικών , τα οποία απαιτούνται, είτε από τις Ένοπλες Δυνάμεις, είτε από το Λιμενικό. Έχουν επιταχυνθεί οι διαδικασίες, για την απεμπλοκή του Εθνικού Συστήματος Ολοκληρωμένης Θαλάσσιας Επιτήρησης (ΕΣΟΘΕ). Θυμίζω ότι το σύστημα αυτό, είχε ξεκινήσει το 2014 και όλος ο σχεδιασμός του προβλέπει την πλήρη λειτουργία του, τον Αύγουστο του 2022. Αυτό, στο δικό μας σχεδιασμό δεν είναι αποδεκτό και επιταχύνουμε τις διαδικασίες. Με προσωπική παρέμβαση του κ. Πρωθυπουργού, μια επιπλέον δράση: Η ένωση εφοπλιστών προσφέρει 10 σύγχρονα ταχέα σκάφη στο Λ.Σ., τα οποία πληρούν τις επιχειρησιακές προδιαγραφές, με σκοπό να εκπληρώσουν την αποστολή τους, η δε παράδοσή τους πραγματοποιείται στους επόμενους μήνες. Και πολλές άλλες δράσεις.\nΣύμφωνα με την υφιστάμενη σχεδίαση, κάθε δράση ενώ υλοποιείται ανεξάρτητα, διαλειτουργεί, συνεχώς, με τις υπόλοιπες, μέσα στο πολύπλοκο περιβάλλον που έχει δημιουργηθεί, με σκοπό την επίτευξη της μέγιστης αποτελεσματικότητας. Ενώ, προτεραιότητα στην παρούσα φάση αποτελεί η αποσυμφόρηση των νήσων. Το σύνολο των δράσεων έχει σχεδιαστεί με σκοπό να καταδείξει τη δυναμική και την αποφασιστικότητα που μας διακατέχει, στην αντιμετώπιση του μεταναστευτικής-προσφυγικής κρίσης.\nΣας ευχαριστούμε και παρακαλώ για τις ερωτήσεις σας. Να εκμεταλλευτούμε την παρουσία του κ. Στεφανή, για τις πρώτες ερωτήσεις, που να αφορούν αποκλειστικά το ζήτημα που ήταν προς ενημέρωσή σας, το μεταναστευτικό-προσφυγικό και μετά, είμαι στη διάθεσή σας για οποιαδήποτε άλλη ερώτηση, που αφορά την επικαιρότητα.\nΣΠ. ΜΟΥΡΕΛΑΤΟΣ: Κύριε Υπουργέ, καλημέρα. Δύο ερωτήσεις εάν μου επιτρέπετε: Η πρώτη, αναφέρατε ενδεικτικές χωρητικότητες στα πέντε προαναχωρησιακά κέντρα στα νησιά, και θέλω να ρωτήσω εάν αυτές θα είναι και οι οριστικές δυναμικότητες των κλειστών δομών, δηλαδή το πέντε χιλιάδες συν, πού μπορεί να φθάσει, ποια είναι η οροφή του, πώς μπορείτε να διασφαλίσετε ότι δεν θα ξαναζήσουμε σκηνές Μόριας στη Λέσβο, στη Χίο, στη Σάμο και στις άλλες δομές; Και εάν μου επιτρέπετε μια δεύτερη ερώτηση: Δεν ακούσαμε τίποτε για κλειστά προαναχωρησιακά κέντρα στην ενδοχώρα. Έχετε να μας πείτε κάτι γι’ αυτό;\nΑΛΚ. ΣΤΕΦΑΝΗΣ: Ευχαριστώ πάρα πολύ. Ξεκινάω από το πρώτο ερώτημά σας, τις «πέντε χιλιάδες συν» που χρησιμοποίησα. Η πρόβλεψη είναι πέντε χιλιάδες, συν ένα 40%, συν δύο χιλιάδες. Γιατί το κάνουμε αυτό; Η εμπειρία μας μέχρι τώρα περιγράφεται σ’ αυτήν εδώ τη φωτογραφία. Θα ήθελα να πω δύο λόγια για τη φωτογραφία αυτή. Εδώ, είναι το κλειστό Κέντρο Υποδοχής και Ταυτοποίησης της Μόριας. Δίπλα είναι αυτό που έχει δημιουργηθεί και έχουν συγκεντρωθεί 17.000 άτομα σ’ ένα τόσο στενό χώρο, ενώ σύμφωνα με το τι προβλέπεται θα έπρεπε το ΚΥΤ να είναι αυτό (πολύ ευρύτερο). Βλέπουμε, λοιπόν, τι συμβαίνει σε όλα τα νησιά. Τι κάνουμε αυτή τη στιγμή: Κάνουμε μια πρόβλεψη, χρησιμοποιώντας οικονομίες κλίμακας και κατασκευάζοντας ευθύς εξ’ αρχής ένα Κ.Υ.Τ. το οποίο θα έχει μεγαλύτερη χωρητικότητα, αλλά με στόχο αρχικό να πάμε στις πέντε χιλιάδες. Δεν θέλουμε, εάν κάτι παρουσιαστεί, να μην έχουμε προβλέψει τη δυνατότητα απορρόφησης παραπάνω ανθρώπων.\nΈρχομαι τώρα ν’ απαντήσω στο δεύτερο σκέλος, που λέτε, μήπως ξαναδούμε σκηνές Μόριας. Όπως είπα η κάθε δράση που αναπτύσσουμε αλληλεπιδρά. Εδώ, λοιπόν, το όλο πλάνο προβλέπει πάρα πολλά πράγματα, προβλέπει τα κλειστά κέντρα, προβλέπει την αύξηση της επιτήρησης των συνόρων, προβλέπει επιστροφές, οι οποίες θα υλοποιηθούν μέσω των προσλήψεων που έχουμε κάνει, μέσω του νέου νόμου, ο οποίος από 1/1/2020 επιταχύνει όλες τις διαδικασίες. Όλες αυτές οι δράσεις αλληλεπιδρούν κι έτσι είμαστε σε θέση να πούμε. Όχι, θα αποτρέψουμε να έχουμε νέα Μόρια.\nΠ. ΜΠΟΤΣΑΡΑΚΟΣ: Πότε θα λειτουργήσει η πρώτη κλειστή γραμμή, πότε θα είναι έτοιμη για να υποδεχθεί τους μετανάστες;\nΑΛΚ. ΣΤΕΦΑΝΗΣ: Ευχαριστώ για την ερώτηση. Υπάρχουν διαφορετικοί χρόνοι. Ως πιο έτοιμη είναι η δομή που δημιουργείται στην Σάμο, διότι ήδη έχει μία δυναμική, η δομή αυτή. Θα επεκταθεί, όμως, και εκτιμούμε ότι πολύ σύντομα και πριν ολοκληρωθεί ο Χειμώνας θα κάνουμε τα εγκαίνια στη δομή αυτή. Οι υπόλοιπες δομές που θα κατασκευάσουμε μέσα στους έξι πρώτους μήνες του 2020 θα έχουν ολοκληρωθεί. Δηλαδή, τον Ιούλιο ο σχεδιασμός είναι να έχουν κόσμο.\nΔΗΜ. ΓΚΑΛΟΝΑΚΗ: Θα ήθελα να ρωτήσω την ποσόστωση, συγκριτικά σ’ όλη την Ελλάδα, σε σχέση με τον πληθυσμό, ποια είναι και τι σημαίνει αυτό, συγκεκριμένος αριθμός, πόσος θα κρατηθεί και πόσος θα φύγει;\nΑΛΚ. ΣΤΕΦΑΝΗΣ: Αναφέρεστε στο εσωτερικό της Χώρας;\nΔΗΜ. ΓΚΑΛΟΝΑΚΗ: Μάλιστα, μάλιστα.\nΑΛΚ. ΣΤΕΦΑΝΗΣ: Ευχαριστώ για την ερώτηση. Δεν θα πω ποσόστωση. Θα αποφύγω να το πω. Όχι γιατί φοβάμαι το νούμερο, αλλά θα ήθελα να πω το εξής: Προσπαθούμε να τηρήσουμε αναλογικότητα. Η αναλογικότητα, όμως, σχετίζεται με πάρα πολλούς παράγοντες. Αυτή τη στιγμή, λοιπόν, ξέρουμε το πλήρες αποτύπωμα στην Ελλάδα ποιο είναι, και προσπαθούμε να εφαρμόσουμε την αναλογικότητα, μιλώντας πάντα με τις τοπικές κοινωνίες και με τους ανθρώπους που ζουν εκεί.\nΧΡ. ΚΟΣΕΛΟΓΛΟΥ: Κύριε Υπουργέ, θέλω να ρωτήσω, αν ακολουθεί, μία ακόμη κλειστή δομή στην Κρήτη και αν θ’ ακολουθήσει και δεύτερη φάση, δηλαδή άλλες πέντε έξι δομές στην ενδοχώρα. Και ήθελα να σας ρωτήσω αν εκεί πέρα υπάρχει πρόβλημα σε σχέση με τις επιστροφές οι οποίες θα μπορεί να γίνονται στην Τουρκία, και αν αυτός είναι ανασταλτικός παράγοντας, για να το πράξετε.\nΑΛΚ. ΣΤΕΦΑΝΗΣ: Από τα νησιά θα μεταφερθούν στην ενδοχώρα στις υπάρχουσες ή σε νέες δομές που κατασκευάζονται τώρα. Ο σχεδιασμός βεβαίως έχει γίνει και έχουμε καθορίσει το πού θα πάμε. Σε σχέση με τις επιστροφές θα ήθελα να πω το εξής: Αυτή τη στιγμή αντιμετωπίζουμε το ακόλουθο: 67.000 αιτήσεις ασύλου περιμένουν να τις διαχειριστούμε. Επίσης, 15.000 αιτήσεις βρίσκονται στο δεύτερο στάδιο διαχείρισής τους. Τα νούμερα είναι τεράστια. Γι’ αυτό προχωρήσαμε άμεσα στην ψήφιση του νόμου, ο οποίος από 1/1/2020 θα επιταχύνει τις διαδικασίες, καθώς και στην πρόσληψη 500 ανθρώπων, που θα στελεχώσουν τις υπηρεσίες ασύλου. Βλέπουμε, λοιπόν, ότι είναι σύνθετο το θέμα: νέα νομοθεσία, νέα αντιμετώπιση, παραπάνω άνθρωποι, για να επιταχυνθούν οι διαδικασίες. Σε 4,5 χρόνια είχαμε 1.806 επιστροφές, εμείς θέλουμε αυτό να το επιταχύνουμε. Θέλουμε τα τρία χρόνια να τα κάνουμε τρεις μήνες. Μπορούμε; Ναι, θα το κάνουμε.\nΑΡ. ΠΕΛΩΝΗ: Κύριε Υπουργέ, ήθελα να σας ρωτήσω: Αυτή είναι η πρώτη φάση, όπως είπατε. Μεταβατική φάση υπάρχει; Θέλω να πω ότι θα πάρει περίπου μέχρι την Άνοιξη να δημιουργηθούν οι δομές αυτές. Δεδομένου ότι έχουμε ροές κάθε μέρα και το νομοθετικό πλαίσιο, προφανώς, θα λειτουργήσει από τον Ιανουάριο, αλλά δεν θα έχει αποτέλεσμα μέσα σε μία εβδομάδα, ποια είναι η πολύ-πολύ βραχυπρόθεσμη πρόβλεψη, αν έχουμε θέμα τον Χειμώνα; Διότι και στη Μόρια είχαμε και άλλες φορές προβλήματα. Και απ’ ό,τι μέτρησα λίγο πρόχειρα τις χωρητικότητες για τις δομές που είπατε, είναι σαν να χωράνε μία Μόρια. Δηλαδή, οι υπόλοιποι άνθρωποι που είναι για να αναχωρήσουν, πού θα φιλοξενηθούν;\nΑΛΚ. ΣΤΕΦΑΝΗΣ: Όπως σας περιέγραψα δύο είναι οι φάσεις του σχεδίου: Είναι το βραχυπρόθεσμο, σύμφωνα με το οποίο 20.000 άνθρωποι θα μεταφερθούν στην ενδοχώρα. Και είναι το μεσοπρόθεσμο, στο πλαίσιο του οποίου θα κατασκευάσουμε τις νέες δομές. Και όπως είπα στο τελείωμα της εισήγησής μου, υπάρχει και μακροπρόθεσμος σχεδιασμός. Ξέρετε έχουμε -θα χρησιμοποιήσω έναν όρο από το back ground μου- μια επιχείρηση σε εξέλιξη. Σε μία επιχείρηση καθημερινά αξιολογείς την κατάσταση και καθημερινά αναδιαμορφώνεις τις επιλογές σου. Αυτό κάνουμε τώρα. Έχουμε, λοιπόν, βραχυπρόθεσμο σχεδιασμό, μεσοπρόθεσμο και καθημερινά αναδιαμορφώνουμε τις επιλογές μας και διαμορφώνουμε σενάρια. Είναι μία διαδικασία συνεχής αυτή. Υπάρχει σχέδιο, το οποίο το εφαρμόζουμε.\nΓ. ΕΥΓΕΝΙΔΗΣ: Υπουργέ, είναι σαφές αυτό το οποίο λέει η Κυβέρνηση, ότι ως το τέλος του έτους θα μεταφερθούν στην ηπειρωτική Ελλάδα από τα νησιά 20.000 άνθρωποι. Επιμένοντας -στο ερώτημα της κυρίας Πελώνη- με δεδομένο ότι αυτή τη στιγμή στα νησιά είναι γύρω στους 37.000 ανθρώπους, οι ροές -όπως βλέπουμε- συνεχίζονται και η χωρητικότητα αυτών των κλειστών δομών, που μας παρουσιάζετε, φτάνει μέχρι ένα συγκεκριμένο ταβάνι, υπάρχει προοπτική, εφόσον συνεχίζονται οι ροές, να συνεχιστεί από 1/1/2020 και η μετακίνηση στην ενδοχώρα;\nΑΛΚ. ΣΤΕΦΑΝΗΣ: Θα ήθελα να επαναλάβω αυτό το οποίο είπα και στην αρχή. Κανένα θέμα από όσα εξετάζουμε δεν είναι μεμονωμένο. Όλα είναι διασυνδεδεμένα. Αποτροπή-μεταφορές-άσυλο, όλα αυτά συνδέονται μεταξύ τους. Και γι’ αυτό δημιουργήθηκε και ο Ενιαίος Φορέας Διαχείρισης των Συνόρων. Όπως πολύ σωστά περιγράφετε -και να είμαστε ειλικρινείς μεταξύ μας, μιλώντας μια σκληρή αλήθεια- ποια είναι η αλήθεια αυτή; Εάν δεν σταματήσουν οι ροές να έρχονται με την ταχύτητα που έρχονται, δεν μπορούμε να κάνουμε κάτι. Άρα, λοιπόν, γι’ αυτό δημιουργήθηκε ο Ενιαίος Φορέας Διαχείρισης των Συνόρων. Για να κάνει αυτή τη δουλειά. Αυτό, σε συνέργεια με τις επιστροφές, με τις δομές τις κλειστές που κάνουμε -που και αυτές δείχνουν μια αλλαγή, μια διαφοροποίηση σε όλα αυτά που κάνουμε- εκτιμούμε ότι θα φέρει το αποτέλεσμα που θέλουμε.\nΓ. ΚΑΝΤΕΛΛΗΣ: Δύο σκέλη: Το πρώτο είναι αν παραμένει ο στόχος για 10.000 επιστροφές το 2020, όπως έχει ανακοινώσει η Κυβέρνηση και αν υπάρχει τρόπος διασφάλισης αυτού το αριθμού, διότι χρειάζεται και η συνεργασία της Τουρκίας και των άλλων χωρών, για να το επιτύχουμε. Και δεύτερον, θα επιμείνω στο θέμα της ενδοχώρας. Είπατε ότι υπάρχει σχεδιασμός. Θα μάθουμε σε δεύτερο χρόνο ποια είναι αυτά τα κλειστά κέντρα στην ενδοχώρα; Γιατί δεν ανακοινώνονται σήμερα;\nΑΛΚ. ΣΤΕΦΑΝΗΣ: Θα ξεκινήσω από το πρώτο, που το λέτε, για το άσυλο. Εμείς, από την πρώτη στιγμή, δείχνουμε τη διαφοροποίηση του χειρισμού της όλης κατάστασης. Ο νόμος είναι ένα στοιχείο, οι προσλήψεις είναι δεύτερο στοιχείο -λυπάμαι που θα επαναλάβω τον εαυτό μου- ο Ενιαίος Φορέας Διαχείρισης των Συνόρων είναι ένα τρίτο στοιχείο. Όλα αυτά θα λειτουργήσουν. Και βεβαίως οι άνθρωποι οι οποίοι θα μιλήσουν και με την Τουρκία, όπως και με την Ευρώπη. Περιέγραψε ο κ. Υπουργός στην αρχή, για το θέμα και το πώς θα το διαχειριστούμε με το εξωτερικό. Όλα αυτά μαζί, θα λειτουργήσουν προς την κατεύθυνση που θέλουμε. Επανέρχομαι στην προηγούμενη ερώτηση που έγινε για το μακροπρόθεσμο: Καθημερινά αναλύουμε την κατάσταση και κάνουμε εκτιμήσεις. Σε ό,τι αφορά στα Κέντρα στο εσωτερικό, ναι υπάρχει σχεδιασμός, ναι ξέρουμε πού θα τους πάμε.\nΓΑΒΡ. ΣΕΡΕΤΗΣ: Κύριε Υπουργέ, όλο αυτό το σχέδιο προϋποθέτει, νομίζω, ένα καινούργιο θεσμικό πλαίσιο και κάποια χρηματοδότηση. Από πού θα εξευρεθούν τα χρήματα; Από ευρωπαϊκούς πόρους; Τι θα γίνει με τη διαχείριση των κονδυλίων, που τόσες καταγγελίες προκάλεσε στο παρελθόν; Και επίσης, ως προς τη διεθνή συνεργασία, θα έλεγα, του επιχειρησιακού σκέλους, προτίθεστε να συνεργαστείτε περαιτέρω, κυρίως με τη FRONTEX και το ΝΑΤΟ;\nΑΛΚΙΒ. ΣΤΕΦΑΝΗΣ: Σε ό,τι αφορά τα κεφάλαια, οι πόροι είναι και εθνικοί και ευρωπαϊκοί. Σε ό,τι αφορά στο νομικό πλαίσιο, το οποίο περιλαμβάνει τη συγκρότηση του Ενιαίου Φορέα Διαχείρισης Συνόρων βρισκόμαστε σχεδόν στην ολοκλήρωσή του. Το άλλο θεσμικό νομικό πλαίσιο, ολοκληρώθηκε με την ψήφιση του Νόμου. Το δεύτερο, λοιπόν, κομμάτι το αντιμετωπίζουμε τώρα. Σε ό,τι αφορά τη FRONTEX και το ΝΑΤΟ, οι επιχειρήσεις συνεχίζονται, είναι σε εξέλιξη, δεν έχει αποφασιστεί κάτι διαφορετικό. Εμείς τους θέλουμε να είναι εκεί, τους θέλουμε να βλέπουν την κατάσταση.\nΔΗΜ. ΓΙΑΝΝΑΚΟΠΟΥΛΟΣ: Σε αυτά τα κλειστά Κέντρα, τα προαναχωρησιακά, θα φιλοξενούνται γυναίκες και παιδιά -κατά πρώτον- ή θα λειτουργήσουν στα πρότυπα της Αμυγδαλέζας του 2013-2014; Και δεύτερον. Τι είδους εγκαταστάσεις είναι αυτές; Είναι υφιστάμενες οι εγκαταστάσεις ή θα γίνουν με λυόμενα, με νέες κατασκευές;\nΑΛΚΙΒ. ΣΤΕΦΑΝΗΣ: Αναφέρεστε στα νησιά;\nΔΗΜ. ΓΙΑΝΝΑΚΟΠΟΥΛΟΣ: Ναι, στα νησιά.\nΑΛΚΙΒ. ΣΤΕΦΑΝΗΣ: Σε ό,τι αφορά το δεύτερο σκέλος: Όχι βεβαίως δεν είναι υφιστάμενες, θα χτιστούν από την αρχή. Σε ό,τι αφορά το πρώτο σκέλος: Όπως γίνεται και τώρα, μέσα στον ίδιο χώρο θα υπάρχουν περιοχές -να χρησιμοποιήσω αυτό τον όρο- σε άλλες στις οποίες θα είναι οι γυναίκες, οι μονογονεϊκές οικογένειες με τα παιδιά τους, σε κάποιες άλλες τα παιδιά, σε κάποιες άλλες άρρενες. Και βεβαίως μέσα σε όλα αυτά και κατά εθνότητα. Είναι η πρακτική την οποία ακολουθούμε.\nΔΗΜ. ΓΙΑΝΝΑΚΟΠΟΥΛΟΣ: Τώρα δεν ακολουθείται αυτή η πρακτική. Στη Μόρια ο ένας είναι πάνω στον άλλο.\nΑΛΚΙΒ. ΣΤΕΦΑΝΗΣ: Η πρακτική, την οποία θα ακολουθούμε από εδώ και τώρα.\nΓ΄ ΜΕΡΟΣ – τελευταίο\nΓ. ΧΡΗΣΤΑΚΟΣ: Θα ήθελα να επανέλθω σε ένα θέμα, το οποίο έχει απασχολήσει όλο το προηγούμενο διάστημα, αν θέλετε μπορεί να είναι και πολιτικό σκέλος, της δημιουργίας των κλειστών αυτών προαναχωρησιακών κέντρων στην ενδοχώρα. Επισήμως, η Κυβέρνηση μας είχε πει το προηγούμενο διάστημα ότι θα γίνει μια ισότιμη κατανομή σε όλη την Ελλάδα και γι’ αυτό -από ό,τι γνωρίζω- είχαν ενημερωθεί και οι Περιφερειάρχες, οι οποίοι συνάντησαν προχθές τον Πρωθυπουργό. Θέλω να σας ρωτήσω, εάν υπάρχει κάποιος πολιτικός λόγος που οδηγηθήκατε στο να μην κάνετε την ισοκατανομή και να μείνετε μόνο στην περιοχή των νησιών. Και αν σας δημιουργεί αυτό έναν προβληματισμό, το ότι, δηλαδή, όλο το βάρος του προσφυγικού δεν θα μοιραστεί αναλογικά σε όλη τη χώρα, αλλά θα μείνει στα νησιά. Και το δεύτερο που θα ήθελα να σας ρωτήσω, είναι ένα πρακτικό σκέλος: Εάν μπορείτε να μου το εξηγήσετε: Πώς γίνεται μια δομή που -από ό,τι έμαθα σήμερα που μας είπατε- να είναι Κ.Υ.Τ. και να είναι και κλειστό προαναχωρησιακό ταυτόχρονα; Πώς θα μπορεί εκεί να γίνεται η υποδοχή, ο διαμοιρασμός. Το ποιος θα περιμένει το αίτημα ασύλου ή για παράδειγμα το ότι κάποιοι που θα είναι εκεί και το αίτημα ασύλου θα απορρίπτεται, θα μεταφέρεται σε έναν άλλο χώρο, θα μένει εκεί; Θα μπορεί να φεύγει από εκεί; Θα μπορεί να βγαίνει έξω; Θα υπάρχει έλεγχος; Γιατί όλα αυτά έχουν να κάνουν με το γεγονός -για γεγονότα μιλάω- ότι σήμερα οι περισσότεροι από αυτούς δεν δέχονται να πάνε πουθενά -το ξέρετε, άλλωστε- και γι΄ αυτό δημιουργήθηκε το πρόβλημα. Δεν δέχονται να πάνε εδώ, δεν δέχονται να πάνε σε μια άλλη δομή, δεν δέχονται να πάνε πουθενά. Πώς θα το αντιμετωπίσετε αυτό εσωτερικά στην πράξη;\nΑΛ. ΣΤΕΦΑΝΗΣ: Σε ό,τι αφορά την ισοκατανομή, ίσως δεν έγινα κατανοητός. Δεν είπαμε αυτό το πράγμα. Είπαμε ότι αποσυμφορούμε τα νησιά, μεταφέρουμε τον κόσμο στην ηπειρωτική χώρα, τηρώντας την αναλογικότητα. Αυτό είναι ξεκάθαρο. Άρα, λοιπόν, δεν αφήνουμε το πρόβλημα στα νησιά. Σε ό,τι αφορά το πώς θα γίνεται η οργάνωση, η καθημερινή λειτουργία του Κ.Υ.Τ. στο εσωτερικό, είναι τελείως διαχειριστικό το θέμα. Είναι στο πολύ τακτικό επίπεδο. Βεβαίως και υπάρχει ο σχεδιασμός του πώς θα γίνει. Βεβαίως και ξέρουμε τις ροές. Βεβαίως και ξέρουμε τι θα κάνουμε. Θα ήθελα να πω το εξής, κλείνοντας: Έχει αλλάξει η κατάσταση; Βεβαίως και έχει αλλάξει η κατάσταση. Πώς μπορεί να αποδείξει κάποιος πρακτικά ότι έχει αλλάξει η κατάσταση; Ψηφίστηκε ο νέος νόμος. Γίνονται προσλήψεις προσωπικού. Προσλαμβάνονται προσωπικό για το άσυλο, προσωπικό για τους συνοριοφύλακες. Το τρίτο πολύ σημαντικό. Ανακοινώνουμε ότι δώσαμε τα 14 εκατομμύρια, αφού τα δώσαμε. 8 Νοεμβρίου έγινε η διάθεση των πιστώσεων. Είναι ήδη στη διαδικασία παραλαβής των υλικών και αφού το κάναμε αυτό, το ανακοινώσαμε. Συγκρότηση του ενιαίου φορέα, κλειστές δομές. Επιθυμία μας είναι να διασφαλίσουμε τα σύνορά μας. Και όλα αυτά τα μέτρα μαζί να λειτουργήσουν για να ελέγξουμε το πρόβλημα. Έχει αλλάξει η κατάσταση.\nΛ. ΣΠΥΡΟΠΟΥΛΟΥ: Κύριε Υφυπουργέ, χρησιμοποιήσατε τρεις λέξεις «φύλαξη συνόρων», «επιτήρηση» και «αποτροπή». Στη θάλασσα, πώς θα το κάνετε αυτό; Είναι η πρώτη ερώτηση. Και η δεύτερη, μέχρι τον Ιούλιο, που θα γίνουν τα καινούρια κέντρα, έχετε κάποια συνεννόηση με την Ύπατη Αρμοστεία, η οποία προσφέρει υλικό για να μην έχουμε ό,τι είχαμε τα προηγούμενα χρόνια στη Μόρια, στη Σάμο;\nΑ. ΣΤΕΦΑΝΗΣ: Ευχαριστώ για την ερώτηση. Θα αρχίσω από το δεύτερο σκέλος. Από την ημέρα που έχω εμπλακεί στη διαδικασία αυτή, γίνονται καθημερινά στο γραφείο μου δύο συσκέψεις, μια το πρωί, μια το απόγευμα, με όλους αυτούς τους φορείς που λέτε. Η συνεννόησή μας, λοιπόν, είναι καθημερινή για το θέμα αυτό. Ό,τι κάνουμε, είναι σε συνεννόηση. Και εκείνο το οποίο περνάμε σε όλους είναι τη στρατηγική που έχουμε για το θέμα. Έχουμε μια συγκεκριμένη στρατηγική και όλοι κουμπώνουν πάνω στη στρατηγική που έχουμε. Ένα θέμα, λοιπόν, είναι αυτό. Ακουμπήσατε ένα επιχειρησιακό θέμα, το οποίο είναι πάρα πολύ σοβαρό. Τι θέλουμε να κάνουμε: Η δημιουργία του ενιαίου φορέα αυτού -όπως είπα στην αρχή- που έχει σκοπό να συγκεντρώσει μέσα και δυνατότητες, πρέπει να μας δώσει τη δυνατότητα να έχουμε παρατήρηση από την ώρα που ξεκινά μια δράση από την απέναντι πλευρά. Αυτή τη στιγμή, δεν γίνεται αυτό. Αυτή τη στιγμή εξαντλούμε την εξαιρετική δουλειά και το εξαιρετικό δυναμικό και τα μέσα του Λιμενικού σε περιπολίες. Θέλουμε να φύγουμε από αυτή τη λειτουργία. Αυτό, έχουμε πάρα πολλούς τρόπους να το πετύχουμε. Και τα μέσα. Το Ενιαίο Πρόγραμμα Επιτήρησης Θαλασσίων Συνόρων και τα μέσα που αγοράζουμε τώρα, μας δίνουν αυτές τις δυνατότητες. Να τους δούμε έγκαιρα, να επικοινωνήσουμε με την απέναντι πλευρά, όπως γίνεται πολλές φορές και εκεί να σταματήσουν οι ροές. Αυτή είναι, λοιπόν, η λειτουργία μας: Αλλάζουμε από το patrolling. Επιτρέψτε μου να σας πω το εξής στοιχείο: Η περιπολία στα θαλάσσια σύνορα είναι το νούμερο δύο κόστος, μετά την καθημερινή διαβίωση των μεταναστών σε μια χώρα. Εμείς αυτό θέλουμε να το αλλάξουμε. Θέλουμε να γίνουμε πολύ πιο αποδοτικοί και πολύ πιο αποτελεσματικοί. Και εκεί βρισκόμαστε τώρα. Υπάρχει συγκεκριμένο επιχειρησιακό πλάνο, που θα το κάνουμε αυτό.\nΔ. ΓΚΑΤΣΙΟΣ: Κύριε Εκπρόσωπε, αναφερθήκατε στη δημιουργία ενός ειδικού Ταμείου. Είπατε ότι θα «προικιστεί» με 50 εκατομμύρια ευρώ για το 2020. Θέλω να ρωτήσω, εάν το Ταμείο αυτό αφορά μόνο στα νησιά του Ανατολικού Αιγαίου ή σχετίζεται και με την ενδοχώρα.\nΣΤ. ΠΕΤΣΑΣ: Αφορά όλους τους Δήμους και τα νησιά και την ενδοχώρα, που θα σηκώσουν ή που σηκώνουν ήδη το βάρος, για πρόσφυγες και μετανάστες. Επομένως, αυτό το Ταμείο, με την ευθύνη του Υπουργείου Εσωτερικών, θα γίνει σε συνεργασία με τους Δήμους και θα αφορά την απορροφητικότητα για τα έργα και τις προτεραιότητες που έχουν αυτοί οι Δήμοι, προκειμένου να ανταπεξέλθουν σε αυτό το βάρος.\nΝα ευχαριστήσουμε εδώ τον κ. Υφυπουργό για την ενημέρωση για το μεταναστευτικό-προσφυγικό.\nΒ. ΣΑΜΑΡΑ: Κύριε Εκπρόσωπε, ποιος είναι ο σχεδιασμός της Κυβέρνησης για το ασφαλιστικό των αγροτών, διότι κάποιες δηλώσεις χθες του κ. Βρούτση δημιούργησαν μια ανησυχία ότι πρόκειται να αυξηθούν οι εισφορές.\nΣΤ. ΠΕΤΣΑΣ: Ο σχεδιασμός μας είναι να μπορέσουμε να ενσωματώσουμε, στο νέο Ασφαλιστικό, τις δύο βασικές ενστάσεις αντισυνταγματικότητας, τις οποίες έκρινε το ΣτΕ. Μια από αυτές, έχει να κάνει με το ύψος των εισφορών των ελεύθερων επαγγελματιών και άλλων κατηγοριών, όπως οι αγρότες, δηλαδή, σε σχέση με το εισόδημά τους. Προχωρούμε σε μια άλλη φιλοσοφία με κλάσεις και θα φροντίσουμε έτσι, ώστε κανείς να μην έχει επιπλέον επιβάρυνση στο συνδυασμό φορολογικών και ασφαλιστικών υποχρεώσεων. Αντίθετα, να δει μια σημαντική μείωση.\nΣ. ΡΙΣΤΟΦΣΚΑ: Κύριε Εκπρόσωπε, την προηγούμενη εβδομάδα έγινε η παρουσίαση του εμπορικού σήματος για τα ελληνικά προϊόντα. Τι απαντάτε σε όσους λένε ότι μπορεί να είναι μονομερής ενέργεια από την ελληνική πλευρά και ότι μπορεί να μην είναι στο πνεύμα της Συμφωνίας των Πρεσπών. Και μια δεύτερη ερώτηση για το ίδιο θέμα: Από εδώ και πέρα, αφού υπάρχει το σήμα για τα ελληνικά προϊόντα, τι θα κάνει αυτή η Επιτροπή, που προβλέπεται να συγκροτηθεί από τη Συμφωνία των Πρεσπών;\nΣΤ. ΠΕΤΣΑΣ: Η Επιτροπή έχει πάρα πολύ δουλειά να κάνει. Τα σήματα δεν αφορούν μόνο τα ζητήματα της προώθησης ή της κατοχύρωσης της έννοιας «μακεδονικός», «μακεδονική», «μακεδονικό» από την πλευρά της Μακεδονίας μας, αλλά έχει να κάνει και με τις υποχρεώσεις που έχει η Κυβέρνηση της Βόρειας Μακεδονίας να προσαρμοστεί στη Συμφωνία των Πρεσπών, οι οποίες είναι πολύ περισσότερες αναλογικά. Όσον αφορά το πρώτο σκέλος της ερώτησης, την απάντηση την έχει δώσει ο Πρωθυπουργός και στη συνάντηση με τον κ. Ζάεφ και, εν συνεχεία, στην ομιλία του στο «Thessaloniki Summit», την προηγούμενη εβδομάδα, όταν αναφέρθηκε ξεκάθαρα, για παράδειγμα, στο ζήτημα των οινοπαραγωγών της Ημαθίας και των προσπαθειών που γίνονταν στη γειτονική χώρα, με ονομασίες όπως «wines of Macedonia», που δημιουργούν μόνο σύγχυση. Εμείς θέλουμε να είναι ξεκάθαρο σε όλους τους καταναλωτές της παγκόσμιας αγοράς, ποια είναι η προέλευση των προϊόντων μας. Καταλαβαίνουν όλοι ότι, όταν μιλάμε για προϊόντα της ελληνικής γης, αμέσως γίνεται αντιληπτό ότι είναι τέτοια.\nΑΡ. ΠΕΛΩΝΗ: Αφορά το προσφυγικό πάλι, αλλά σε σχέση με το δικό σας κομμάτι, τη διεθνοποίηση, ήθελα να ρωτήσω. Και επειδή ο Πρωθυπουργός σχεδιάζει και κάποια ταξίδια -είναι σήμερα στο Ζάγκρεμπ- υπάρχει εικόνα των επόμενων κινήσεων; Θα αναληφθεί κάποια πρωτοβουλία; Στη συνέντευξή του ο Πρωθυπουργός τάχθηκε υπέρ του συστήματος που προτείνει ο κ. Ζεεχόφερ. Και το λέω στη λογική του πλέγματος πρωτοβουλιών, προκειμένου να αντιμετωπιστεί. Σε τι φάση βρισκόμαστε σε αυτό;\nΣΤ. ΠΕΤΣΑΣ: Νομίζω ότι είναι πλέον φανερό ότι, από τις πρωτοβουλίες που έχει αναλάβει από το καλοκαίρι ο Πρωθυπουργός, υπάρχει μια κοινή αντίληψη, μια συναντίληψη για το θέμα του μεταναστευτικού, με μεγάλες χώρες της Ευρώπης, όπως, εν προκειμένω, η Γερμανία που με ρωτήσατε. Και αυτές τις πρωτοβουλίες του Υπουργού Εσωτερικών της Γερμανίας, τις στηρίζουμε. Και εμείς είμαστε και ένα βήμα πιο προωθημένοι, θα έλεγα, γιατί έχουμε πει πολλές φορές -και ο Πρωθυπουργός- ότι δεν μπορεί κανείς να απολαμβάνει τα πλεονεκτήματα της Συνθήκης Σένγκεν, χωρίς να αναλαμβάνει τις υποχρεώσεις που απορρέουν από τη συμμετοχή του σε αυτή. Επομένως, επιμένουμε στη δίκαιη κατανομή των βαρών και στη διαμόρφωση μιας νέας πολιτικής ασύλου, που θα λαμβάνει υπόψη της τα νέα δεδομένα.\nΕΙΡ. ΜΠΕΛΛΑ: Ερώτηση πάλι για το προσφυγικό. Ποιο είναι το κόστος δημιουργίας όλων αυτών των κλειστών παραχωρησιακών κέντρων; Πόσα χρήματα από τους εθνικούς πόρους θα διατεθούν; Δηλαδή, πόσα χρήματα θα δώσουμε εμείς; Και δεύτερον, πώς μπορείτε τώρα, αφού δεν έχουν διεκπεραιωθεί οι αιτήσεις ασύλου, πώς θα μεταφέρετε ανθρώπους στην ενδοχώρα, οι οποίοι μπορεί να μην δικαιούνται άσυλο και θα έπρεπε να είναι σε κλειστά προαναχωρησιακά κέντρα; Πώς θα το κάνετε αυτό;\nΣΤ. ΠΕΤΣΑΣ: Ως προς το δεύτερο σκέλος της ερώτησής σας: Εμείς γι’ αυτό είχαμε θέσει τόσο ψηλά τον πήχη για την αλλαγή του πλαισίου χορήγησης ασύλου και γι’ αυτό επιταχύνουμε τη διαδικασία. Για να μπορέσουμε να ξεχωρίσουμε γρήγορα ποιοι έχουν το δικαίωμα και θα λάβουν το άσυλο, ώστε να μείνουν στη χώρα ή να πάνε στις υπόλοιπες χώρες της Ευρώπης και ποιοι δεν το δικαιούνται και θα πρέπει να πάρουν τον δρόμο της επιστροφής. Ως προς το πρώτο σκέλος, όσον αφορά τα χρήματα -όπως ξέρετε- είναι ένα τεράστιο ζήτημα. Είναι ένα πολύ μεγάλο κοινωνικό ζήτημα. Δεν είναι ζήτημα πολιτικό. Οι πολιτικές των λεγόμενων «ανοιχτών συνόρων» και του άκριτου καλέσματος ανθρώπων να έρθουν εδώ, έχουν αποδοκιμαστεί από τον ελληνικό λαό και στις πρόσφατες εκλογές, αλλά το βλέπετε και σε κάθε μέτρηση. Επομένως, στο ερώτημα πόσα χρήματα θα χρειαστούν γι’ αυτή την υπόθεση, η απάντηση είναι απλή: Όσα χρειαστούν.\nΣΠ. ΜΟΥΡΕΛΑΤΟΣ: Κύριε Εκπρόσωπε, χθες, ο Αλέξης Τσίπρας, στο «ΟΡΕΝ», μεταξύ άλλων, επανέλαβε πως η πορεία στο Πολυτεχνείο είχε χαρακτήρα αντικυβερνητικής διαδήλωσης. Χαρακτήρισε, δε, γελοίες τις αλλαγές στον Ποινικό Κώδικα, ιδιαίτερα αυτές που αφορούν τις μολότοφ. Υπάρχει κάποιο σχόλιο από την Κυβέρνηση;\nΣΤ. ΠΕΤΣΑΣ: Νομίζω ότι δεν την σχολίασε ούτε «Η ΑΥΓΗ», ούτε η «ΕΦΗΜΕΡΙΔΑ ΤΩΝ ΣΥΝΤΑΚΤΩΝ», αν είδα σήμερα τα πρωτοσέλιδα σωστά. Επομένως, δεν έχω κάποιο άλλο σχόλιο.\nΓΑΒ. ΣΕΡΕΤΗΣ: Αν μου επιτρέπετε, να επανέλθω στο θέμα των Δυτικών Βαλκανίων. Πώς τοποθετείται η Κυβέρνηση απέναντι στο ενδεχόμενο να υπάρξει διαχωρισμός των υποψηφιοτήτων της Αλβανίας και της Βόρειας Μακεδονίας; Είναι σε εξέλιξη κάποια ελληνική πρωτοβουλία προς την κατεύθυνση της άρσης του διαφαινόμενου αδιεξόδου, μετά την απόφαση της Συνόδου Κορυφής; Και τρίτον, πώς τοποθετείται η Κυβέρνηση, επί της ουσίας, του λεγόμενου «σχεδίου Μακρόν», αναφορικά με τη δυνατότητα να μην περνά στο επόμενο στάδιο, να το πούμε απλά, μια υποψηφιότητα, αν δεν πληροί τις προδιαγραφές του προηγούμενου;\nΣΤ. ΠΕΤΣΑΣ: Αναφορικά με το δεύτερο, έκανε χθες δηλώσεις ο αρμόδιος Αναπληρωτής Υπουργός Εξωτερικών κ. Βαρβιτσιώτης. Σας παραπέμπω σε αυτές. Αναφορικά με το πρώτο, όπως είπα πριν και στην απάντησή μου για το «Thessaloniki Summit», ο Πρωθυπουργός, μετά τη συνάντηση με τον κ. Ζάεφ, όπως έχετε ενημερωθεί, φυσικά εξακολουθεί και στηρίζει την ευρωπαϊκή προοπτική των Δυτικών Βαλκανίων και αναλαμβάνει πρωτοβουλίες. Συγκεκριμένα, έχουμε πει ότι θα αναληφθούν πρωτοβουλίες και σε επίπεδο της γαλλικής Κυβέρνησης, που είναι, αυτή τη στιγμή, η χώρα που έχει τις περισσότερες ενστάσεις για το ζήτημα αυτό, τουλάχιστον όπως φάνηκε στο τελευταίο Ευρωπαϊκό Συμβούλιο.\nΤΟ ΒΗΜΑ ΤΩΝ ΠΟΛΙΤΙΚΩΝ ΣΥΝΤΑΚΤΩΝ\nΣτην οριστική ανάκληση της άδειας λειτουργίας της ΑΕΠΙ προχώρησε το υπουργείο Πολιτισμού. Η απόφαση ελήφθη…


Κομμένο Κέρκυρας, περιοχές Κέρκυρας, ταξιδιωτικός οδηγός Κερκυρας corfu2travel.com\nΤο Κομμένο Κέρκυρας, το οποίο βρίσκεται 12 μόλις χλμ από την πόλη της Κέρκυρας, προσφέρει εύκολη πρόσβαση τόσο στο βόρειο άκρο όσο και στο νότιο άκρο του νησιού. Λόγω της στρατηγικής του θέσης και της ομορφιάς του, αποτελεί μία από τις πιο δημοφιλείς περιοχές του νησιού και συναγωνίζεται τον Άγιο Στέφανο για τον τίτλο του πιο «Ελίτ θέρετρου της Κέρκυρας».\nΤο Κομμένο Κέρκυρας είναι μία όαση ηρεμίας και ομορφιάς, που μπορεί να σας προσφέρει όλα όσα χρειάζεστε για να περάσετε τις καλύτερες καλοκαιρινές διακοπές! Κύριο πόλο έλξης αποτελεί σίγουρα η παραλία Κομμένου, όπου μπορείτε να περάσετε ώρες χαλάρωσης στον ήλιο, και να απολαύσετε την μοναδική θέα στο ξωκλήσι της Υπαπαντής, που συνδέεται με το νησί με μία λεπτή νησίδα γης.\nΌσο για φαγητό στην περιοχή, σίγουρα δεν θα έχετε παράπονο από τις επιλογές που θα συναντήσετε. Υπάρχει μία μεγάλη ποικιλία από ταβέρνες, εστιατόρια και σνακ μπαρ, όπου μπορείτε να απολαύσετε τις τοπικές σπεσιαλιτέ, αλλά και άλλα ελληνικά και διεθνή πιάτα.\nΚαι όταν πέσει ο ήλιος; Μπορεί το Κομμένο να είναι μία ήσυχη περιοχή, χωρίς πολλές επιλογές για βραδινή έξοδο, αλλά οι γειτονικές περιοχές Δασσιά και Γουβιά είναι διάσημες για την νυχτερινή τους ζωή. Εκεί, σε απόσταση λίγων λεπτών με το αυτοκίνητο από το Κομμένο, θα βρείτε μία ατελείωτη σειρά από μπαρ και κλαμπ, όπου μπορείτε να διασκεδάσετε μέχρι τις πρώτες πρωινές ώρες\nΤο Κομμένο Κέρκυρας σίγουρα συνδυάζει την ηρεμία με την διασκέδαση με μοναδικό τρόπο και αποτελεί εγγύηση για αξέχαστες στιγμές. Τι άλλο μπορεί να ζητήσει κανείς; Καλές διακοπές!\nΔραστηριότητες στην περιοχή Κομμένο\nΦαγητό στην περιοχή Κομμένο


Αποφράξεις Άγιος Δημήτριος: Αποφράξεις Βούλα - Απόφραξη Αποχετεύσεων Βούλα : Αποφράξεις Παλαιό Φάληρο\nΟι περισσότεροι ιδιοκτήτες σπιτιού καταλαβαίνουν ότι οι γραμμές αποχέτευσης είναι αυτές που μεταφέρουν τα λύματα από το σπίτι στο δημόσιο αποχετευτικό δίκτυο. Πέρα από αυτό όμως, οι περισσότεροι ιδιοκτήτες σπιτιού δεν σκέφτονται ελάχιστα για τις γραμμές αποχέτευσης τους μέχρι να υπάρξει πρόβλημα. Όταν υπάρχει κύριο μπλοκάρισμα της αποχέτευσης, αυτό μπορεί να οδηγήσει σε τεράστια ζημιά στο σπίτι και πιθανά προβλήματα υγείας επίσης. Η κατανόηση και η ανταπόκριση στις έγκαιρες προειδοποιήσεις του σπιτιού σας μπορεί να βοηθήσει στην αποτροπή σοβαρών προβλημάτων των αποχετευτικών σωληνώσεων. Παρακάτω είναι μερικά πράγματα που η Αποφραξεις Βούλασας συνιστά ότι πρέπει να προσέξετε:\nΜία από τις πιο συνηθισμένες περιπτώσεις που μπορεί να είναι ένα κύριο φράγμα αποχέτευσης είναι όταν το νερό υπερχειλίζεται από την αποχέτευση της τουαλέτας ή αν ακούτε περίεργους θορύβους που προέρχονται από τις αποχετεύσεις. Τα μπλοκαρίσματα μπορούν να εμφανιστούν όχι μόνο στην κύρια γραμμή αποχέτευσης αλλά και σε μία ή περισσότερες από τις δευτερεύουσες γραμμές.Αποφράξεις Βούλα - Απόφραξη Αποχετεύσεων Βούλα : Αποφράξεις Παλαιό Φάληρο\nΑναρτήθηκε από Apolymanseis.me στις 4:32 π.μ.


Η One97 Communications Ltd, η οποία διαχειρίζεται την πλατφόρμα Paytm για το κινητό πορτοφόλι και το ηλεκτρονικό εμπόριο Paytm, αναμένεται να αναλάβει τον ανταγωνισμό με τις ισχυρές προσλήψεις. από τους τέσσερις μήνες, η Paytm, έχει τέσσερα κορυφαία στελέχη από όλο τον κόσμο.\nΣτο τελευταίο, η Paytm επέλεξε τον Deepak Abbot ως ανώτερο αντιπρόεδρο της ανάπτυξης προϊόντων. Αυτός θα είναι ο δεύτερος χρόνος του Abbot στην εταιρεία Vijay Shekhar Sharma, η οποία είναι ένας από τους 11 δικαιούχους τραπεζικής άδειας.\nΜε μια ισχυρή 19χρονη εμπειρία, ο Ηγούμενος συνεργάστηκε με πλήθος εταιρειών όπως το Times Internet, Reliance Entertainment, Zapak.com και Satyam Computers. Είναι επίσης ο ιδρυτής της Smartapp, η οποία βοηθά τον πελάτη να παρακολουθεί την χρήση 3G / 4G, wi-fi, περιαγωγής και κλήσης.\nΗ Schwartz και η Deora θεωρούνται από τη βιομηχανία ως ισχυροί υποψήφιοι για να εξασφαλίσουν την επιτυχία της τραπεζικής δραστηριότητας της Paytm.\nΜεταξύ των πιο διάσημων διορισμών της Paytm αυτή τη σεζόν είναι η Amit Singhal, πρώην επικεφαλής της αναζήτησης Google\nΜεταξύ άλλων, που έχουν προσληφθεί από την Paytm νωρίτερα φέτος, περιλαμβάνονται ο πρώην εκτελεστικός διευθυντής της ομάδας Alibaba Bhushan Patil ως πρόεδρος, Τον Φεβρουάριο, η Paytm προσέλαβε τον αναπληρωτή γενικό διευθυντή της RBI, Βιπίν Σουρέλια, για να διευθύνει το τμήμα κινδύνων και συμμόρφωσης και τον εκτελεστικό διευθυντή της Barclays, Krishna Hegde, να είναι επικεφαλής του κλάδου των επενδυτικών προϊόντων των καταναλωτών της τράπεζας πληρωμών


Σφραγίζουν σήμερα τα πρώτα εισιτήρια | Η ΚΑΘΗΜΕΡΙΝΗ\nΤρεις στροφές πριν από το φινάλε της προκριματικής φάσης του Παγκοσμίου Κυπέλλου του 2006, και η αποψινή αγωνιστική αναμένεται να ξεκαθαρίσει το τοπίο σε πολλούς ομίλους.\nΣτο πρώτο γκρουπ, Τσεχία και Ολλανδία δείχνουν έτοιμες για να σφραγίσουν το εισιτήριο της πρόκρισης απέναντι στην ουραγό Αρμενία και στην Ανδόρα. H αναμέτρηση της Φινλανδίας με τα Σκόπια μάλλον θα γίνει για τυπικούς λόγους…\nΣτον 3ο όμιλο την παράσταση κλέβει ο αγώνας της Ρωσίας με την Πορτογαλία. Οι Ιβηρες, πρωτοπόροι του γκρουπ, θα χαμογελάσουν ακόμη και με την ισοπαλία, αντίθετα με τη Ρωσία που θέλει μόνο τη νίκη για να μη μείνει πίσω από την άλλη διεκδικήτρια της δεύτερης θέσης Σλοβακία, την οποία αντιμετωπίζει εκτός έδρας την τελευταία αγωνιστική.\nΗ Σλοβακία δοκιμάζεται εκτός έδρας με αντίπαλο τη Λεττονία, ενώ με μοναδικό κίνητρο το γόητρο το Λιχτενστάιν υποδέχεται το Λουξεμβούργο.\nΝτέρμπι κορυφής υπάρχει στον 4ο όμιλο όπου η Ιρλανδία υποδέχεται στο Δουβλίνο την «ανεβασμένη», λόγω Ζιντάν, Γαλλία, ενώ η τρίτη της κορυφής Ελβετία, η οποία έχει εξαιρετικά δύσκολο πρόγραμμα στη συνέχεια (εκτός με Γαλλία και Ιρλανδία), δοκιμάζεται στη Λευκωσία από την αδιάφορη Κύπρο. Τα Νησιά Φερόε μάλλον δεν περιμένουν να πάρουν κάποιο βαθμό από το Ισραήλ έστω και εντός έδρας.\nΥπό άλλες συνθήκες θα μπορούσε κανείς να ισχυριστεί ότι η Ιταλία, στον 5ο όμιλο, θα είχε εύκολη αποστολή στη Λευκορωσία, όμως οι «ατζούρι» με την ισοπαλία το περασμένο Σάββατο κόντρα στη Σκωτία δεν πείθουν. Αντίθετα, η Νορβηγία αναμένεται να ξεπεράσει το εμπόδιο της Σκωτίας. Την εκτός έδρας νίκη επί της Μολδαβίας θέλει η Σλοβενία για να μπορεί να συνεχίσει να ελπίζει στην πρόκριση.\nΣτον 6ο όμιλο η πρωτοπόρος Πολωνία δεν αναμένεται να συναντήσει προβλήματα απέναντι στην Ουαλλία, ενώ και η Αγγλία που θα ακολουθήσει εύκολα ή δύσκολα θα πάρει τους τρεις βαθμούς στην Βόρεια Ιρλανδία. Χωρίς βαθμολογικό ενδιαφέρον, το Αζερμπαϊτζάν υποδέχεται την Αυστρία.\nΗ μεγάλη μάχη της βραδιάς γίνεται στο πλαίσιο του 7ου ομίλου όπου η Ισπανία υποδέχεται τη Σερβία-Μαυροβούνιο, ενώ η Βοσνία που θα ήταν ικανοποιημένη με ισοπαλία στον αγώνα της Ιβηρικής Χερσονήσου, δοκιμάζεται στη Λιθουανία, ενώ το Βέλγιο υποδέχεται το Σαν Μαρίνο.\nΣτον 8ο όμιλο η πρωτοπόρος Κροατία αναμένεται να έχει εύκολη αποστολή στη Μάλτα, ενώ η Σουηδία έχει δύσκολο έργο στην Ουγγαρία. Αντίθετα, κανένα ενδιαφέρον δεν προκαλεί ο αγώνας της Βουλγαρίας με την Ισλανδία.\n«Σπίτι» στο Ολυμπιακό Χωριό


Παγκόσμια Ημέρα Διατροφής: Γιατί δεν πρέπει να βγάλουμε τους υδατάνθρακες από τη ζωή μας - Queen.gr\nΠαγκόσμια Ημέρα Διατροφής: Γιατί δεν πρέπει να βγάλουμε τους υδατάνθρακες από τη ζωή μας\nΔεν είναι λίγοι αυτοί που πιστεύουν πως βγάζοντας τους υδατάνθρακες από τη διατροφή τους θα καταφέρουν να χάσουν πολύ πιο γρήγορα τα περιττά κιλά. Η αλήθεια όμως είναι άλλη. Στην πραγματικότητα, η έλλειψη υδατανθράκων σημαίνει έλλειψη πολύτιμων βιταμινών και ιχνοστοιχείων. Υπάρχουν άλλωστε πολλές τροφές, όπως τα δημητριακά ολικής αλέσεως ή το καστανό ρύζι που περιέχουν υδατάνθρακες και ταυτόχρονα δεν παχαίνουν.\nΑγαπητές μας φίλες, έχουμε να σας πούμε πως οι υδατάνθρακες έχουν πολλά οφέλη στην υγεία μας και πρέπει μερικοί μύθοι να καταρριφθούν. Ποια είναι αυτά; Δείτε τα παρακάτω και φροντίστε από εδώ και πέρα να υπάρχουν πάντα στο διατροφικό σας πρόγραμμα.\n«Νικούν» το φούσκωμα στην κοιλιά: Μην ξεχνάτε πως οι υδατάνθρακες περιέχουν φυτικές ίνες, οι οποίες βοηθούν το πεπτικό μας σύστημα να λειτουργεί σωστά.\nΔίνουν ενέργεια: Κάθε υδατάνθρακας έχει 4 θερμίδες και χρησιμοποιείται από το σώμα ως γρήγορη πηγή ενέργειας για τις καθημερινές μας ασχολίες.\nΜειώνουν το άγχος: Έρευνα πουν έχει πραγματοποιηθεί στην Αυστραλία έχει αποδείξει πως οι άνθρωποι που καταναλώνουν υδατάνθρακες , έχουν μειωμένα τα επίπεδα του στρες και καλύτερη διάθεση.\n10 πανεύκολες τεχνικές για να διώξεις το στρες σε 5'\nΒοηθούν στην απώλεια των περιττών κιλών: Οι φυτικές ίνες των υδατανθράκων δημιουργούν στον οργανισμό το αίσθημα του κορεσμού, με αποτέλεσμα να καταναλώνουμε λιγότερες θερμίδες ημερησίως. Η έλλειψή τους, αντίθετα, αυξάνουν την όρεξή μας για φαγητό.\nΒοηθούν στη υγεία: Η κατανάλωση σύνθετων υδατανθράκων μειώνουν τις πιθανότητες εμφάνισης διαβήτη ή καρδιακών παθήσεων.\nΦροντίστε, λοιπόν, να εντάξετε τα λαχανικά, τα δημητριακά ολικής αλέσεως, τα όσπρια και τις αμυλώδεις τροφές στη διατροφή σας και μην ανησυχείτε πια για το περιττό λίπος. Οι σύνθετοι υδατάνθρακες έχουν σημαντική θέση στις ζωές μας, κάτι που δεν πρέπει να ξεχάσετε (και να ξεχάσουμε) ποτέ!


Ήθελαν να καταργήσουν το -6 για τις ομάδες που δεν θα παίρνουν άδεια από την ΕΠΟ - Paokmania.Gr - Το ανεξάρτητο site των οπαδών του ΠΑΟΚ\nΑπο sdna.gr: Δεν πέρασε η... σκέψη του Πανιωνίου και του Παναθηναϊκού. Παραμένει η αφαίρεση βαθμών και για τη φετινή χρονιά καθώς επίσης και το πρόστιμο των 20.000 ευρώ.\nΤο θέμα συζητήθηκε στο διοικητικό συμβούλιο της Σούπερ Λιγκ που συνεδρίασε την Παρασκευή 1/11 αλλά μέχρι εκεί καθώς υπήρξαν αντιδράσεις από ομάδες στη λογική... «δεν είναι δυνατόν οι ποινές για την αδειοδότηση να αλλάζουν κάθε λίγο και λιγάκι). Γι' αυτό και δεν έγινε καμία εισήγηση.\nΑποφασίστηκε τελικά, ομόφωνα να παραμείνει και για τη φετινή σεζόν (για το πρωτάθλημα της περιόδου 2020-21 δηλαδή) το -6 και ο περιορισμός των μεταγραφών για τις ομάδες που δεν παίρνουν άδεια λόγω χρεών και το πρόστιμο των 20.000 ευρώ για τις ΠΑΕ που έχουν πρόβλημα βιωσιμότητας. Για τη σεζόν 2021-22 βλέπουμε...\n3. Ομόφωνα εγκρίθηκε η παροχή εξουσιοδότησης στον Πρόεδρο του Δ.Σ. για τη δημοσίευση πρόσκλησης ενδιαφέροντος για την παραγωγή αγώνων του τηλεοπτικού φορέα ΕΡΤ για τους αγώνες του Β' Γύρου και των Playoffs / Playouts και η επιλογή αναδόχου σε συνεννόηση με τις τέσσερις Π.Α.Ε.\nΤελευταία τροποποίηση στις\tΣάββατο, 02 Νοεμβρίου 2019 09:17


Καπνιστό χοιρινό με πιρουνάτη πατάτα και σάλτσα φασκόμηλο πορτοκάλι | Κουζίνα | Bostanistas.gr : Ιστορίες για να τρεφόμαστε διαφορετικά\nΧρήστος Σαριδάκης 28 Δεκεμβρίου 2020 • Συνταγές • καπνιστή μπριζόλα, σάλτσα με φασκόμηλο και πορτοκάλι, Χριστούγεννα, Κρήτη, χοιρινό καπνιστό\n(photo: Χρήστος Σαριδάκης)\nΑνέκαθεν στην Kρήτη οι μέρες των Χριστουγέννων γιορτάζονταν με χοιρινό και όχι τόσο με γαλοπούλα, που έγινε συνήθειά μας τα τελευταία χρόνια.\nΈτσι κι εδώ παίρνω την πιο κλασική έκφανση του χοιρινού στο νησί, που είναι το καπνιστό χοιρινό το οποίο καπνίζετε παραδοσιακά κυρίως με φασκόμηλο. Τώρα πια, εξάλλου, μπορούμε να βρούμε ακόμα και στα ράφια των σούπερ μάρκετ καπνιστή μπριζόλα λαιμού ώστε να έχουμε ένα πολύ μαλακό κομμάτι χοιρινού.\nΤι πιο γευστικό αποτέλεσμά εάν συνδυαστεί το φασκόμηλο με πορτοκάλι και με μια πατάτα πιρουνάτη με αρκετό φρέσκο θυμάρι!\nΔείτε εδώ τη συνταγή μας για μια μερίδα και ...πολλαπλασιάστε τη αναλόγως!\nΧρόνια πολλά σας εύχομαι από την Κρήτη\nΚαπνιστή χοιρινή μπριζόλα με πατάτα και αρωματική σάλτσα\nΥλικά (για μια μερίδα)\n200γρ καπνιστής μπριζόλας\n6 κλωναράκια θυμάρι\n150 γρ λευκό ξηρό κρασί\nΓια την πιρουνάτη πατάτα\n300 γρ πατάτες μέτριες\n70 γρ έξτρα παρθένου ελαιόλαδου\n10 γρ αποξηραμένο φασκόμηλο\n200 γρ ζωμό κότας\n40 γρ έξτρα παρθένο ελαιόλαδο\nΞεπλένουμε καλά τις πατάτες από τα χώματα και βάζουμε σε μια κατσαρόλα με νερό. Τις βράζουμε σε χαμηλή φωτιά. Ρίχνουμε λίγο το αλάτι και τις αφήνουμε να βράσουν για περίπου 45 λεπτά. Μπορούμε να τσεκάρουμε εάν είναι έτοιμες τρυπώντας με ένα μαχαίρι και αυτό βγαίνει εύκολα από μέσα. Αργότερα τις σουρώνουμε καλά, περνούμε ένα μεγάλο πιρούνι και τις σπάμε σε μικρότερα κομμάτια. Προσθέτουμε το έξτρα παρθένο ελαιόλαδο, αλάτι και αρκετό φρέσκο θυμάρι αφού έχουμε βγάλει τα κλωναράκια του και έχουμε κρατήσει μόνο τα μικρά του φύλλα. Δοκιμάζουμε και διορθώνουμε το αλάτι εάν χρειάζεται και προσθέτουμε αρκετό φρεσκοτριμμένο πιπέρι.\nΌσο βράζουμε τις πατάτες σε προθερμασμένο φούρνο στους 180 βαθμούς βάζουμε σε ένα ταψί το πράσο χοντροκομμένο, το θυμάρι, το σκόρδο, το κρασί, και κάνουμε μια βάση πάνω στην οποία θα βάλουμε την μπριζόλα. Προσθέτουμε ελάχιστο θαλασσινό αλάτι μιας και τις περισσότερες φορές το καπνιστό χοιρινό είναι ήδη καλά αλατισμένο. Σκεπάζουμε καλά το ταψί με αλουμινόχαρτο και το βάζουμε στον φούρνο για περίπου 40 λεπτά.\nΓια τη σάλτσα: Σε ένα αντικολλητικό τηγάνι ρίχνουμε το ελαιόλαδο και σε χαμηλή φωτιά σοτάρουμε το κρεμμύδι αφού το έχουμε κόψει πρόχειρα μαζί με δύο φλούδες από το πορτοκάλι. Μόλις αλλάξει χρώμα και γυαλίσει σβήνουμε με τον χυμό από το πορτοκάλι και προσθέτουμε το φασκόμηλο. (Προσοχή, αν το σοτάρουμε από την αρχή θα μας πικρίσει την σάλτσα). Μόλις στεγνώσει το τηγάνι από υγρά προσθέτουμε τον ζωμό κότας και σιγοβράζουμε για περίπου 10 λεπτά ανάλογα με το μέγεθος του τηγανιού. Σουρώνουμε την σάλτσα σε μια μικρή κατσαρόλα, τη δένουμε με λίγο κορν φλάουρ, προσθέτουμε αλάτι και δοκιμάζουμε.\nΣύνθεση: Κάνουμε μια βάση με την πιρουνάτη πατάτα, τοποθετούμε επάνω το καπνιστό χοιρινό και περιχύνουμε με λίγη από την σάλτσα.\nΚρασάτες πανσέτες στο τηγάνι\nΠανσέτα με τραγανή κρούστα από καραμελωμένους ξηρούς καρπούς


Το γούνινο σορτσάκι - Onsports.gr\nΓιάννης Ασκούνης\t20 Απριλίου 2011, 04:01\nΤο γούνινο σορτσάκι\nΦαίνεται πως οι στιλιστικές επιλογές του Juan Manuel Lopez (30-1, 27 TKO) δεν είναι ιδιαίτερα γούρικες.\nΟ Orlando Salido (35-11-2, 23 KO) τον «τελείωσε» στο όγδοο γύρο της μεταξύ τους αναμέτρησης και κατέκτησε την ζώνη WBO Featherweight. Μάλιστα, με αυτόν τον τρόπο ο Πορτορικανός προκάλεσε την πρώτη ήττα της καριέρας του πρώην πρωταθλητή, o οποίος αγωνίστηκε με… γούνινο σορτσάκι.\nΤο συγκεκριμένο ματς τίτλου διεξήχθη στο Πουέρτο Ρίκο και φυσικά η νίκη του συμπατριώτη τους πανηγυρίστηκε έξαλλα στο Coliseo Ruben Rodriguez. Ο Solido υπήρξε κάτοχος του IBF Featherweight Championship για τρεις μήνες μέσα στο 2010 και ελπίζει να κρατήσει για μεγαλύτερο διάστημα την ζώνη της WBO.


ΕΒΡΟΣ-ΘΡΑΚΗ 2019: Καλέ Παναυρ Διδυμοτείχου...Για φέτος κλειστά... Για του χρόνου έχει ο Θεός. Νέα δημοτική αρχή... κάτι θα γίνει!!!\nΚαλέ Παναυρ Διδυμοτείχου...Για φέτος κλειστά... Για του χρόνου έχει ο Θεός. Νέα δημοτική αρχή... κάτι θα γίνει!!!\nΜόλις πριν δύο ώρες περίπου ενημερωθήκαμε από υπάλληλο του πολιτιστικού Κέντρου Διδυμοτείχου ότι οι προγραμματισμενες για το Καλέ Παναυρ εκδηλώσεις ΑΚΥΡΏΝΟΝΤΑΙ.\nΜια πικρία και μία απογοήτευση που για μία\nακόμη φορά είμαστε στο ίδιο έργο θεατές.\nΟι κόποι και ο προγραμματισμός 100 και πλέον χορευτών να συμμετάσχουν στις παραπάνω εκδηλώσεις απλά δεν έχουν καμία αξία.\nΤα έξοδα στα οποία προέβη ο Σύλλογος για να καλύψει τους χορευτές του με φορεσιές επίσης δεν πιάνουν τόπο.\nΗ ουσία είναι μία... έπεσε η "κυβέρνηση" χαμός στην καθημερινότητα μας.\nΒλέπουμε για του χρόνου τώρα...


Τουρισμός για όλους | Τα Νέα της Αιτωλοακαρνανίας\n10+1 απαντήσεις για το Πρόγραμμα του υπουργείου Τουρισμού «Τουρισμός Για Όλους» παραθέτει σε ανακοίνωσή του το υπουργείο Τουρισμού, προκειμένου να λύσει τυχόν απορίες που προκύπτουν από την υλοποίησή του. Τι θα γίνει με όσους έμειναν εκτός της τελικής λίστας των δικαιούχων; Όσοι δεν συμπεριλαμβάνονται στην τελική λίστα των δικαιούχων που δημοσιεύτηκε την Παρασκευή, 31\nΑναρτήθηκε πριν λίγο η τελική λίστα των δικαιούχων και των ωφελουμένων μελών του Προγράμματος «Τουρισμός για Όλους» του Υπουργείου Τουρισμού και η οποία προέκυψε ύστερα από ηλεκτρονική κλήρωση. Η επιδότηση μέσω του e-voucher δίνει τη δυνατότητα στους τελικούς δικαιούχους του προγράμματος να επιλέγουν οι ίδιοι τους παρόχους διαμονής, σύμφωνα με τις ανάγκες τους, μέχρι τις\nTις 424.031 έφθασαν οι αιτήσεις για το πρόγραμμα «Τουρισμός Για Όλους» του υπουργείου Τουρισμού. Μέσα στις επόμενες ημέρες θα αναρτηθεί το προσωρινό μητρώο δικαιούχων-ωφελουμένων και ο προσωρινός πίνακας αποκλειομένων στον ιστότοπο του υπουργείου Τουρισμού mintour.gov.gr και στην ηλεκτρονική εφαρμογή tourism4all.gov.gr. Στη συνέχεια οι υποψήφιοι που κατέθεσαν ηλεκτρονική\nΤο Σάββατο, 11 Ιουλίου, θα ολοκληρωθεί η διαδικασία υποβολής αιτήσεων ένταξης στο πρόγραμμα επιδοτούμενων διακοπών «Τουρισμός για Όλους» του υπουργείου Τουρισμού, η οποία βρίσκεται σε εξέλιξη. Από την Πέμπτη, 9 έως και το Σάββατο, 11 Ιουλίου, θα γίνονται δεκτές, ανεξαρτήτως του λήγοντος ψηφίου στον ΑΦΜ, όλες οι αιτήσεις των δικαιούχων. Μέχρι στιγμής οι δικαιούχοι που […]\nΆνοιξε η πλατφόρμα για τις δηλώσεις συμμετοχής των δικαιούχων στο πρόγραμμα του Υπουργείου Τουρισμού «Τουρισμός Για Όλους». Πολλοί όμως δικαιούχοι αντιμετώπισαν προβλήματα και δεν κατάφεραν να υποβάλουν την αίτηση τους αφού η επισκεψιμότητα ήταν μεγάλη και το σύστημα τελικά δεν τα κατάφερε. Το πρωί της Τρίτης το μήνυμα που έβγαινε ήταν το παρακάτω: Δηλώσεις συμμετοχής […]


Βυζαντινό κολιέ - Chrysiida Jewelry - Κοσμήματα Χρυσηΐδα\nΑρχική σελίδα/Γυναικεία/Γυναικεία Κολιέ/Βυζαντινό κολιέ\nΚωδικός: XRI 02433 Γυναικεία Κολιέ\nΒυζαντινό χειροποιήτο κολιέ με σταυρούς ανά διαστήματα & κρύσταλλα swarovski στο κέντρο κάθε σταυρού.\nΒυζαντινό κολιέ quantity\nΟι σταυροί είναι δύο όψεων. Στην μια πλευρά έχει πέτρα ενώ στην άλλη δεν έχει. Μήκος 60cm. Εγγύηση ποιότητας Έλληνα κατασκευαστή.\nΓυναικεία Κολιέ, Παιδικά Κολιέ, Προσφορές σε επιλεγμένα γυναικεία κοσμήματα\nΓυναικεία Κολιέ, Γυναικεία Σετ\nΚολιέ ροζ τουρμαλίνη\nΚολιέ αστερίας σε πορτοκαλί χρώμα – starfish necklece


ΤΟ ΗΜΕΡΟΛΟΓΙΟ ΤΟΥ ΑΝΤΩΝΗ ΤΡΙΦΥΛΛΗ : ''Ποιους θα βόλευε μια «προσωρινή έξοδος» της Ελλάδας από τη Σέγκεν'' Α.Τ.\n''Ποιους θα βόλευε μια «προσωρινή έξοδος» της Ελλάδας από τη Σέγκεν'' Α.Τ.\nΗ αντιστροφή του κλίματος για το προσφυγικό στη Γερμανία, η πίεση στην Μέρκελ και η Ευρώπη – «φρούριο».\n‘’Ὅτι τα πράγματα δεν βαίνουν κατ’ εὐχήν στήν Ἀποικία\nδέν μέν’ ἡ ἐλαχίστη ἀμφιβολία..’’\n''Μπορεί οι Έλληνες των νησιών να προτείνονται για βραβείο Νόμπελ Ειρήνης από χιλιάδες Έλληνες και Ευρωπαίους πολίτες. Μπορεί ο αεικίνητος υπουργός μας για το μεταναστευτικό να τρέχει πάνω κάτω, από την Ειδομένη στα νησιά και από εκεί στην Αθήνα. Μπορεί να θεωρούμε ότι η μεταναστευτική κρίση είναι όπλο για τη διαπραγμάτευση με την τρόικα. Ακόμη μπορεί ο Ελληνικός λαός να έχει μια έφεση αλληλεγγύης με τους καταδιωκόμενους πρόσφυγες. Όμως η εξέλιξη της ιστορίας, ίσως μας οδηγήσει σε περιπέτεια..''\nPosted by TRIFYLLIS ANTONIOS at 10:11 AM


Παναθηναϊκός – Γιαννακόπουλος: «Να προχωρήσει το γήπεδο και το PAO Alive κι εγώ εδώ είμαι.» - Tromaktiko.gr\nΠαναθηναϊκός – Γιαννακόπουλος: «Να προχωρήσει το γήπεδο και το PAO Alive κι εγώ εδώ είμαι.»\n25 Σεπτεμβρίου 2019 20:03\nΟ Δημήτρης Γιαννακόπουλος άφησε ανοιχτό το ενδεχόμενο να εμπλακεί και στην ΠΑΕ Παναθηναϊκός, εφόσον προχωρήσει το γήπεδο του Βοτανικού και υπάρχει μεγαλύτερη ανταπόκριση, από οικονομικά ισχυρούς φίλους της ομάδας, στο PAO Alive.\nΟ ισχυρός άνδρας της ΚΑΕ Παναθηναϊκός, στο περιθώριο του αγιασμού για ΚΑΕ και Ερασιτέχνη στο «Απόστολος Νικολαΐδης», εξέφρασε την αισιοδοξία του για την ομάδα μπάσκετ και τα ερασιτεχνικά τμήματα, ενώ επανέλαβε πως θέλει να πατάξει την βία ακόμη κι αν κλείσει συνδέσμους.Όσα δήλωσε ο Δημήτρης Γιαννακόπουλος για\n-την παρουσία του κόσμου στον αγιασμό για Ερασιτέχνη και ΚΑΕ: «Η παρουσία του κόσμου δείχνει ότι κάτι αρχίζει να κινείται στον Ερασιτέχνη. Θέλω να πιστεύω πως και με τις εγκαταστάσεις στον Βοτανικό ο Παναθηναϊκός θα γίνει αυτός που ήταν. Προχωρά το θέμα, όλα προχωρούν βάσει προγράμματος».\n-τη νέα σεζόν για τον μπασκετικό Παναθηναϊκό: «Πάντα είμαστε αισιόδοξοι, ο Παναθηναϊκός είναι η μεγαλύτερη ομάδα της Ευρώπης. Θέλω να πιστεύω πως έχουμε ανέβει επίπεδο, το μπάτζετ είναι μεγαλύτερο από πέρσι, αλλά και οι άλλες ομάδες έχουν ενισχυθεί. Το μπάσκετ ξαναρχίζει να γίνεται ένα μεγάλο σπορ».\n-τον ποδοσφαιρικό Παναθηναϊκό: «Πήραμε ισοπαλία από τον Ολυμπιακό, αλλά κανονικά έπρεπε να κερδίσουμε 2-1. Τι άλλο θέλετε να σας πω;».\n-το αν θα μπορούσε να εμπλακεί και στην ΠΑΕ: «Είμαι στην ΚΑΕ και τον Ερασιτέχνη. Μακάρι να προχωρήσουν όλα όσα είχα πει, ο Βοτανικός, το PAO Alive και εδώ είμαστε να υποστηρίξουμε όλα τα τμήματα. Όσο περνά από το δικό μου το χέρι εγώ εδώ είμαι. Πολύς κόσμος συμμετέχει στο PAO Alive, αλλά περιμένουμε να συμμετέχουν κι άλλα κομμάτια της κοινωνίας. Ίσως κάποιοι μετά τις διακοπές θέλουν να εστιάσουν στις επιχειρήσεις τους και να βοηθήσουν μετά. Δεν μπορώ να πιστέψω πως υπάρχει άνθρωπος που έχει την οικονομική δυνατότητα και δεν θα βοηθήσει».\n-τις συστάσεις του προς τους οργανωμένους: «Κάναμε μια συνάντηση με όλους τους συνδέσμους, εξηγήσαμε πως κανένα είδος βίας και τρομοκρατίας δεν έχει θέση στον Παναθηναϊκό. Αν χρειαστεί να κλείσουμε την 13, θα την κλείσουμε. Η βία πρέπει να σταματήσει».\n-τους στόχους για τον Ερασιτέχνη: «Σκοπός είναι να πάμε όσο καλύτερα γίνεται. Είναι δύσκολο να ανταγωνιστούμε ομάδες που είναι στημένες χρόνια. Ο Ολυμπιακός πήρε 35 εκατ. ευρώ από το Champions League και έδωσε κατευθείαν 3,5 εκατ. στον Ερασιτέχνη. Όμως η Παναθηναϊκή ψυχή έχει αποδείξει πως όλα αυτά μπορεί να τα υπερβεί».


Νέος προπονητής στην ΑΕΚ ο Καρντόσο για τα επόμενα δύο χρόνια | AstraTV\nΟ Μιγκέλ Καρντόσο είναι ο 59ος προπονητής στην ιστορία της ΑΕΚ. Η συνεργασία με τον Πορτογάλο ανακοινώθηκε σήμερα (28/5), με κεντρικό στόχο τη δημιουργία της ομάδας που θα μπει στην «Αγιά Σοφιά», όπως αναφέρει χαρακτηριστικά η ανακοίνωση.\nΗ επίσημη παρουσίασή του θα γίνει την Πέμπτη (30/5) στην αίθουσα Τύπου «Γιάννης Ξενάκης» στα γραφεία της ΠΑΕ, ενώ συνεργάτες του θα είναι ο βοηθός Νούνο Μπαπτίστα, ο προπονητής τερματοφυλάκων Ντανιέλ Κορέια, ο γυμναστής Αντόνιο Καλάντο και ο αναλυτής Φρανσίσκο Κόστα. Αυτούς θα πλαισιώσουν στο τεχνικό επιτελείο και κάποιοι από τους ήδη υπάρχοντες.\nΕπίσης, κατόπιν επιθυμίας του Καρντόσο, η «πρώτη» της ομάδας μετατέθηκε κατά τρεις ημέρες νωρίτερα κι έτσι θα γίνει στις 24 Ιουνίου. Σε λιγότερο από ένα μήνα, δηλαδή…\nΚαρντόσο: «Τρομερή υπερηφάνεια»\nΜέσα από τα social media ήλθε η πρώτη τοποθέτηση του Μιγκέλ Καρντόσο, που λίγο νωρίτερα ανακοινώθηκε ως ο νέος προπονητής της ΑΕΚ. Ο 47χρονος Πορτογάλος ανέβασε στο Instagram φωτογραφία των οργανωμένων οπαδών της Ενωσης και τη συνόδεψε με το εξής σχόλιο: «Η σημερινή είναι ημέρα τρομερής υπερηφάνειας για εμένα. Σήμερα γίνομαι προπονητής της ΑΕΚ και εντάσσομαι στην οικογένεια του συλλόγου. Η Ενωσις βρίσκεται στις ρίζες του club και επίσης είναι θεμελιώδες στοιχείο για το μέλλον μας. Στηριχθείτε πάνω μου, στηρίζομαι σε όλους σας».\nΑυστηρές κυρώσεις κατά της Τουρκίας ανακοινώνει ο Τραμπ


“Eternity” μια έκθεση πέρα από το χρόνο - cityculture.gr\nΒρεθήκαμε στην έκθεση του Σάκη Παπαγιάννη με τίτλο “Eternity” στη Chalkos Gallery (Ιουστινιανού 21, Θεσσαλονίκη) του Κώστα Παρχαρίδη. Η γκαλερί φιλοξενεί τα εικαστικά έργα του δημιουργού από τις 19 Απριλίου μέχρι τις 10 Μαΐου. Τα έργα συνοδεύονται από πρωτότυπα κείμενα δώδεκα Ελλήνων συγγραφέων: Τάσος Αγγελίδης Γκένζος, Χαρά Ανδρεΐδου, Σοφία Βόικου, Στέφανος Δόνδολος, Μαίρη Κόντζογλου, Κατερίνα Μαλακατέ, Λένα Μαντά, Τέσυ Μπάιλα, Νοέλ Μπάξερ, Μένιος Σακελλαρόπουλος, Πασχαλία Τραυλού, Ελένη Τσαμαδού. Η τοποθέτηση των έργων είναι άρτια και ξεκάθαρη, δεν κουράζει το μάτι του επισκέπτη αλλά αντίθετα τον προ(σ)καλεί να εξερευνήσει σιγά-σιγά τα έργα που αποκαλύπτονται στους χώρους της.\nΤα έργα της έκθεσης είναι επιτοίχια γλυπτά μικτής τεχνικής που έχουν σαν κύρια στοιχεία τους τον χαλκό, τον ορείχαλκο, τον χρυσό, το ασήμι, το ύφασμα και περνούν από διαφορετικά στάδια οξείδωσης, καθώς και σχέδια που έχουν θεματικό άξονά τους την μυθολογία και την ελληνική παράδοση. Η «αιωνιότητα» απευθύνεται αναμφισβήτητα σε όλους όσους σέβονται και αγαπούν την τέχνη και τις αξίες της. Η έκθεση μοιάζει με ένα ταξίδι «Εν πλω» μέσα από το οποίο ο επισκέπτης αναγνωρίζει οικεία πρόσωπα και στοιχεία όπως είναι η γοργόνα, ο Ίκαρος, η Αργώ, ο Οδυσσέας, οι αρχάγγελοι Μιχαήλ και Γαβριήλ. Τα υλικά του καλλιτέχνη αποκτούν στα έργα του άλλη σημασία, χωρούν το χθες και το σήμερα με τη δική του ματιά και επιτυγχάνουν να αιχμαλωτίσουν την αιωνιότητα χωρίς όμως αυτό να τα καθιστά στατικά. Ο δημιουργός ταλαντεύεται ανάμεσα στο εδώ και στο επέκεινα, ανάμεσα στην Ελλάδα και στο όνειρο, ανάμεσα στα ανθρώπινα πάθη και την αγιότητα.\nΠέρα από την πρωτότυπη τεχνική που χρησιμοποιεί ο Σάκης Παπαγιάννης αυτό που σίγουρα κερδίζει τον θεατή των έργων είναι η ευαισθησία που αποπνέει η λεπτομέρειά τους. Συζητώντας κανείς μαζί με τον δημιουργό βλέπει το πάθος, την αγάπη και το μεράκι του για τη δουλειά και την τέχνη του. Κάθε έργο κρύβει ώρες δουλειάς, παρατήρησης και μελέτης καθώς και μια ιστορία σε συνδυασμό με τα υλικά που έχουν κι αυτά τη δική τους ιστορία. Άλλα έργα μοιάζουν με κομμάτια παζλ που ενώνονται και σχηματίζονται και άλλα αποτελούν μια αποκάλυψη στο μυαλό του καλλιτέχνη που στη συνέχεια, με τη δική του καλλιτεχνική παρέμβαση, ολοκληρώνεται. Η αίσθηση που αφήνουν τα έργα είναι αισιόδοξη αφού προτάσσει ό,τι προκρίνει και η χορεύτρια από το «μουσικό κουτί» μέσα από το συνοδευτικό της κείμενο «Εγώ! Χορεύω τη ζωή!» (Νοέλ Μπάξερ).\n“Eternity”- Έκθεση εικαστικών έργων Σάκη Παπαγιάννη\n19 Απριλίου- 10 Μαΐου 2017\nΙουστινιανού 21 Θεσσαλονίκη\nέναντι Παναγίας Χαλκέων\nτηλ. 2310 250956


Βυθίστηκε ενώ καιγόταν μια αγκυροβολημένη θαλαμηγός στο λιμάνι Κολυμπαρίου (Και βίντεο) | Επαρχιακό Φως\n11/03/2014 στο 2014, Ρεπορτάζ στα Χανιώτικα νέα\nΜε Φινλανδική σημαία ήταν η θαλαμηγός που κάηκε ολοσχερώς σήμερα τα ξημερώματα στο λιμάνι του Κολυμπαρίου. Ερευνες για τα αίτια διενεργούν το Λιμενικό και η Πυροσβεστική.\nΤο σκάφος βρισκόταν αγκυροβολημένο εδώ και δύο μήνες περίπου στο σημείο, όπου ξέσπασε φωτιά με αποτέλεσμα να καταστραφεί ολοσχερώς.\nΆμεση υπήρξε η κινητοποίηση Αρχών, τοπικών Φορέων και με τον άριστο συντονισμό του Κεντρικού Λιμενάρχη Χανίων αντιπλοιάρχου κ. Διογένη Δαριβιανάκη, του υπολιμενάρχη Χανίων πλωτάρχη κ. Γιάννη Ορφανού, του προσωπικού του Λιμεναρχείου και των ιδιωτών, που συνέβαλαν, επετεύχθηκε η ανέλκυση του σκάφους, ενώ απεφεύχθη η θαλάσσια ρύπανση με ειδικά απορροφητικά “λουκάνικα” περιορίζοντας έτσι τα διάφορα απορρίμματα και αποκαΐδια, γεγονός που σχολιάστηκε θετικά.\nΓια το συμβάν ο υπολιμενάρχης του Λιμεναρχείου Χανίων πλωτάρχης κ. Γιάννης Ορφανός δήλωσε στα “Χ.Ν.” ότι «γύρω στις 5 το πρωί το κεντρικό Λιμεναρχείο Χανίων ενημερώθηκε από την Πυροσβεστική Υπηρεσία Κισάμου πως σε σκάφος που ελλιμενίζεται στον λιμένα Κολυμπαρίου έχει εκδηλωθεί πυρκαγιά. Άμεσα έσπευσαν στην περιοχή άνδρες του Λιμεναρχείου με πλωτά (ΠΛΣ 149 – ΠΛΣ 419) και χερσαία μέσα που διαπιστώθηκε ότι πρόκειται για το Θ/Γ “STAR 1” σημαίας Φιλανδίας, το οποίο ελλιμενιζόταν στο λιμάνι από τις 19 Ιανουαρίου 2014».\nΟ ίδιος συνέχισε: «Με μέριμνα του Κεντρικού Λιμεναρχείου Χανίων και προς αποφυγή ρύπανσης του θαλασσίου περιβάλλοντος τοποθετήθηκε πλωτό φράγμα. Άμεσα ενημερώθηκαν επίσης η Εισαγγελία Πρωτοδικών Χανίων, οι αρμόδιες Υπηρεσίες του αρχηγείου Λιμενικού Σώματος ως και οι συναρμόδιοι Φορείς του Νομού.\nΠερί ώρα 6.55’ το εν λόγω σκάφος, αφού κάηκε ολοσχερώς, βυθίστηκε. Με τη συνδρομή ιδιώτη δύτη καθώς και ιδιωτικού γερανού πραγματοποιήθηκε η ανέλκυσή του».\nΓια τα αίτια του περιστατικού πραγματοποιούνται έρευνες με προανακρίσεις από το Λιμεναρχείο Χανίων και την Πυροσβεστική Υπηρεσία Κισάμου.\nΗ θαλαμηγός… κάρβουνο!\nKαιγόταν Βυθίστηκε Θαλαμηγός Αγκυροβολημένη Κολυμπαρίου Λιμά;νι 2014-03-11\nΕτικέτες:Kαιγόταν Βυθίστηκε Θαλαμηγός Αγκυροβολημένη Κολυμπαρίου Λιμά;νι\nΠροηγούμενο: ΣΤO ΦΑΡΑΓΓΙ ΤΟΠΟΛΙΩΝ ΚΑΤΣΟΜΑΤΑΔΩ: Έμειναν οι σιδερόβεργες στην πλατεία!\nΕπόμενο: Στην παραλία βόλτα με τ’ άλογα!


8 bohemian φορέματα για την summer γκαρνταρόμπα | VOGUE.GR\nΑνάλαφρα και relaxed, τα boho φορέματα ανήκουν στα κομμάτια-κλειδιά του καλοκαιριού.\nΤίποτα δεν εκφράζει περισσότερο την καλοκαιρινή διάθεσή μας, από ένα bohemian φόρεμα. Είναι αυτό το φόρεμα που μας δημιουργεί την διάθεση για διακοπές και προσθέτουμε πάντα πρώτο στην βαλίτσα μας, με την ίδια ευκολία όμως μας συνοδεύει και στα καλοκαιρινά city looks, οπότε θεωρείται απλά αυτό το κομμάτι-κλειδί που θέλουμε να προσθέσουμε στην γκαρνταρόμπα μας. Το bohemian dress έχει ανάλαφρη γραμμή, βολάν, κεντημένες λεπτομέρειες, λαχούρια και prints, ή και crochet style.\nΟι δεκαετίες του 1960 και του 1970 είναι αυτές που έθεσαν τους κανόνες του boho style, η αισθητική του όμως έχει πλέον αλλάξει ριζικά. Το new bohemian είναι αιθέριο, ρομαντικό, κομψό, ακόμα και polished, απαλλαγμένο από τα patchworks ή τα μακραμέ. Έτσι μπορεί να γίνει μέρος ακόμα και μιας σοφιστικέ γκαρνταρόμπας. Το boho φόρεμα είναι αυτό που θα φορέσουμε στο γραφείο, στους γάμους του καλοκαιριού, στα holiday outfits, και στις καλοκαιρινές συναυλίες. Άλλωστε το στυλ του μας δίνει την δυνατότητα να δημιουργούμε διαφορετικούς κάθε φορά συνδυασμούς, ανάλογα με τα κοσμήματα και τα αξεσουάρ που θα επιλέγουμε.\nΤο bohemian φόρεμα συνδυάζεται με αρχαιοελληνικά φλατ σανδάλια και εσπαντρίγιες για ένα summer chic look, αλλά και με strappy heels που αγκαλιάζουν τα πόδια ή και clogs, για να υιοθετήσετε μια πιο μποέμ αισθητική. Προσθέστε buckets bags ή και ψάθινες τσάντες στις εμφανίσεις σας, για το απόλυτο καλοκαιρινό στυλ. Ένα ακόμα outfit που μπορείτε να δημιουργήσετε, είναι να συνδυάσετε το boho φόρεμα με τζιν παντελόνι, για ένα dress over pants look.\nΤο μόνο σίγουρο είναι πως οι κορυφαίοι οίκοι έχουν ανεβάσει πλέον τον πήχη, κάνοντας ένα upgrade στο bohemian look, οπότε αξίζει σίγουρα μια δοκιμή.\nΗ Vogue επέλεξε 8 bohemian φορέματα για το καλοκαίρι 2022, που θα φορέσετε σε κάθε περίσταση.\nOne shoulder φόρεμα, Isabel Marant.\nΦόρεμα με prints, Maje.\nΦόρεμα με prints, Paco Rabanne.\nΚροσέ φόρεμα, Proenza Schouler.\nΦόρεμα με prints, Zimmermann.\nBOHEMIAN DRESS BOHO ΦΟΡΕΜΑ ΚΑΛΟΚΑΙΡΙ 2022 ΣΥΝΔΥΑΣΜΟΙ ΤΑΣΕΙΣ ΦΟΡΕΜΑΤΑ\nBoho φόρεμα: 6 τρόποι να το φορέσετε το καλοκαίρι


Γνωστό ζευγάρι της showbiz περιμένει το πρώτο του παιδί και το ανακοίνωσε με φωτογραφία - News - Youweekly\nΕκείνος 51 και η σύντροφος του 24\nΤο πρώτο του παιδάκι περιμένει γνωστό και αγαπημένο ζευγάρι της showbiz και πλέει σε πελάγη ευτυχίας. Το ανακοίνωσε μάλιστα, με την πιο τρυφερή φωτογραφία στα social media.\nΟ λόγος για τον Dj Tiesto και το μοντέλο Annika Backes οι οποίοι παντρεύτηκαν τον περασμένο Σεπτέμβριο στην μέση της Ερήμου, παρουσία μόνο 80 στενών φίλων και συγγενών.\n10 περίπου μήνες μετά το γάμο τους, ανυπομονούν να γίνουν γονείς και να κρατήσουν στην αγκαλιά τους το παιδάκι τους. Το μοντέλο είναι 23 εβδομάδων έγκυος.\nΣτον προσωπικό του λογαριασμό στο Instagram ο dj δημοσίευσε την πιο γλυκιά τους φωτογραφία. Ωστόσο, ένα άλλο ζευγάρι περιμένει το πρώτο του παιδί.\n«Θέλω να ευχηθώ στην σύντροφό μου χρόνια πολλά και να πω πως είμαι χαρούμενος που περνώ αυτή τη μέρα μαζί σου. Θέλω να έχεις κάθε ευτυχία και θα συνεχίσω να προσπαθώ να κρατήσεις το χαμόγελο στο πρόσωπό σου. Αρχίσαμε ένα νέο κεφάλαιο στη ζωή μας με την κόρη μας, Olympia Lighting Bolt και ανυπομονώ να δω τι θα φέρει το μέλλον μας. Αλλά είμαι σίγουρος πως θα είναι… ροκ γι’ αυτή την οικογένεια. Σ’ αγαπώ», έγραψε στη λεζάντα της ανάρτησής του, στην οποία ευχήθηκε στη σύντροφο του για τα γενέθλιά της.


Λεωνίδας ο Ρόδιος - Ο Κορυφαίος Αθλητής Όλων των Εποχών | GREtour\nΚατά το πέρασμα των αιώνων, αμέτρητοι ταλαντούχοι αθλητές γέμισαν τους ιππόδρομους και τα στάδια παίρνοντας μέρος στο σημαντικότερο αθλητικό γεγονός, τους Ολυμπιακούς Αγώνες. Με τις ένδοξες επιτυχίες τους ενέπνευσαν γενιές και γενιές ανθρώπων σ όλα τα μήκη και πλάτη της γης. Παρ’όλο που ήταν θνητοί, θεοποίηθηκαν χαρη στις ολυμπιακές νίκες τους. Ανάμεσα στους καλύτερους από αυτούς που άφησαν το σημάδι τους στην ιστορία, υπήρξαν και κάποιοι που ξεπέρασαν τα ανθρώπινα όρια και ανακυρήχθηκαν θρύλοι. Ένας από αυτούς ήταν και ο Λεωνίδας ο Ρόδιος, που υποστηρίζεται από πολλούς ως ο κορυφαίος δρομέας όλων των εποχών!\nΔυστυχώς, πέραν κάποιων αναφορών για τα αθλητικά επιτεύγματα του Λεωνίδα η βιβλιογραφία για τη ζωή του είναι πολύ περιορισμένη.\nΠιθανολογείται ότι έζησε κατά τον 2ο π.Χ. αιώνα στη Ρόδο και καταγόταν από αριστοκρατική οικογένεια. Το όνομά του προέρχεται από ελληνικό όρο που σημαίνει λιοντάρι. Του δόθηκε επίσης από αρχαίους συγγραφείς ο χαρακτηρισμός ‘‘τριαστής”. Ο λόγος ήταν ότι κατάφερε να κερδίσει και σε 3 αγωνίσματα τα οποία διεξήχθησαν την ίδια μέρα! Κάτι το οποίο πρόκειται για ιδιαίτερης δυσκολίας εγχείρημα αφού για την επίτευξή του απαιτούνται εντελώς διαφορετικά σωματικά χαρακτηριστικά για το κάθε αγώνισμα. Άλλες ιστορικές αναφορές τον περιγράφουν κι ως αθλητή με ”δαιμόνιον τάχος”.\nΜετά τον θάνατο του ο Λεωνίδας λατρεύτηκε ως τοπική θεότητα του νησιού.\nΛεωνίδας ο Ρόδιος VS Michael Phelps\nΈνα από τα πολλά fun facts που λίγοι γνωρίζουν για τη Ρόδο είναι ότι για πάνω από δύο χιλιάδες χρόνια, ο Λεωνίδας ο Ρόδιος κατείχε το τίτλο του πιο πολυβραβευμένου αθλητή στην ιστορία των Ολυμπιακών Αγώνων. Ήταν μόλις το 2008 όταν ο Αμερικάνος αθλητής Μάικλ Φέλπς κατάφερε να καταρρίψει το ρεκόρ του!\nΟ Λεωνίδας ο Ρόδιος συμμετείχε συνολικά σε τρεις αγώνες στίβου για τους διαδοχικούς Ολυμπιακούς Αγώνες που έγιναν το 152 π.Χ., το 156 π.Χ., το 160 π.Χ. και το 164 π.Χ. Παρέμεινε αξεπέραστος στους αγώνες γνωστούς ως ”Στάδιον” των 200 μέτρων περίπου, το ‘‘Διάυλο” των 400 μέτρων και τον Οπλιτόδρομο.\nΟι συνθήκες κάτω από τις οποίες αγωνιζόταν ο Λεωνίδας για να κερδίσει και τις 12 διοργανώσεις, θα έκαναν τον Φελπς σίγουρα να ντραπεί. Και μόνο η συμμετοχή σε όλες τοσες διοργανώσεις στη σειρά ήταν αναμφίβολα ένας άθλος. Πόσο μάλλον η κατάκτηση όλων των πρώτων θέσεων τους!\nΑξίζει να σημειωθεί ότι Λεωνίδας δεν μπόρεσε να λάβει καμία σημαντική υλική επιβράβευση για τα επιτεύγματα του όπως οι σημερινοί αθλητές. Κι αυτό γιατί στην αρχαιότητα η σημασία της νίκης ήταν καθαρά ηθική. Έτσι, στους νικητές απονέμονταν μόνο ένα στεφάνι ελιάς ή δάφνης…\nΟ Οπλιτόδρομος θεωρούνταν ένα από τα πιο δύσκολα Ολυμπιακά αγωνίσματα. Σε αντίθεση με όλα τα υπόλοιπα αγωνίσματα δρόμου όπου οι αθλητές έτρεχαν γυμνοί, εδώ απαιτούνταν να φέρουν πολεμική εξάρτηση μάχης. Πιθανότατα περιλάμβανε χάλκινη ασπίδα, θώρακα και κράνος και περικνημίδες. Όλο αυτό κάτω από υψηλές καλοκαιρινές θερμοκρασίες που μπορεί να άγγιζαν και τους 40° C.\nΈγινε αγώνισμα των Ολυμπιακών αγώνων το 520 π.Χ. κατά τη διοργάνωση της 65ης Ολυμπιάδας. Η διαδρομή αποτελούνταν από 2 έως 4 στάδια, δηλαδή από 370 ως 740 μέτρα. Ο Οπλιτόδρομος θεωρούνταν επικήδειο αγώνισμα προς τιμή νεκρών πολεμιστών ηρώων. Έπαιρνε μέρος μετά τα υπόλοιπα αγωνίσματα δρόμου, ίσως για να θυμίζει το τέλος της Ολυμπιακής Εκεχειρίας.\nΤο μεγαλύτερο ίσως κατόρθωμά τουΛεωνίδα ήταν ότι κατάφερε να κυριαρχήσει ακόμα και στην τελευταία του συμμετοχή σε Ολυμπιακούς Αγώνες, σε ηλικία 36 χρονών! Σ’ εκείνη την Ολυμπιάδα μάλιστα, απονεμήθηκαν μόνο χρυσά μετάλλια στους νικητές και έτσι στο βάθρο έστεκε μόνος του ο Λεωνίδας.\nΕλπίζουμε στο μέλλον να υπάρξουν περισσότερες πληροφορίες για αυτόν τον αξιόλογο αθλητή από τη Ρόδο. Παρ’όλο την έλλειψη στοιχείων ο Λεωνίδας ο Ρόδιος θα συνεχίσει να είναι γνωστός ως ο καλύτερος σπρίντερ κι ένας από τους αθλητές-θρύλους όλων των εποχών.\nTHE GREATEST OLYMPIC ATHLETES – Penn Museum\nΓυμναστικός – Φλάβιος Φιλόστρατος\nΒρήκατε το παραπάνω άρθρο ενδιαφέρον? Ποιούς άλλους αθλητές-θρύλους γνωρίζεται? Αφήστε τις σκέψεις σας στα σχόλια και μη ξεχάσετε να κάνετε εγγραφή στο newsletter μας!\n11 Σεπτεμβρίου, 2021Anna Nitsaidou


Κίνα και Φιλιππίνες με… φόντο την κούπα και το Ρίο – pes.gr\nHome / Αθλητισμός / Μπάσκετ / Κίνα και Φιλιππίνες με… φόντο την κούπα και το Ρίο\tΚίνα και Φιλιππίνες με… φόντο την κούπα και το Ρίο\n19 Views Στον τελικό των Πανασιατικών αγώνων προκρίθηκαν Κίνα και Φιλιππίνες, με τον νικητή να παίρνει το απευθείας εισιτήριο για το Ρίο και τον ηττημένο να συμμετέχει στο Προολυμπιακό τουρνουά.\nΜία εκ των Κίνας ή Φιλιππίνων θα προκριθεί απευθείας στους Ολυμπιακούς Αγώνες του 2016, καθώς αυτό είναι το ζευγάρι του τελικού στους Πανασιατικούς αγώνες. Ο νικητής θα πάρει το «εισιτήριο» για το Ρίο και ο ηττημένος θα συμμετέχει στο Προολυμπιακό τουρνουά.\nΗ Κίνα νίκησε 70-57 το Ιράν, με κορυφαίο τον Γι που είχε 13 πόντους, τον Ζου να είχε 12 και τον Ντινγκ άλλους 10. Από τους ηττημένους κορυφαίος ήταν ο Χαντάντι, ο οποίος έκανε νταμπλ-νταμπλ με 16 πόντους και 11 ριμπάουντ.\nΑπό την άλλη και στο δεύτερο ημιτελικό, οι Φιλιππίνες επικράτησαν 81-70 της Ιαπωνίας, χάρη στην τριάδα Μπλατς-Ουίλιαμ και Χοντιβέρος. Ο πρώτος έκανε νταμπλ-νταμπλ με 22 πόντους και 13 ριμπάουντ, ο δεύτερος είχε 20 πόντους και ο τρίτος σταμάτησε στους 18. Από τους ηττημένους ξεχώρισε ο Μακότο Χιετζίμα με 28 πόντους.\nΕκτός από τον ηττημένο στον τελικό, στο Προολυμπιακό τουρνουά θα συμμετέχουν ακόμη και οι ηττημένοι των ημιτελικών, δηλαδή, Ιράν και Ιαπωνία.\nΚίνα κούπα Ρίο» Φιλιππίνες φόντο\t2015-10-02\nTagged with: Κίνα κούπα Ρίο» Φιλιππίνες φόντο\nPrevious: Πριμ στο… πριμ από τον Αλαφούζο\nNext: Έχασε ξανά ο ΠΑΟΚ στην Τουρκία


“ΟΙ ΚΥΡΙΑΚΕΣ ΤΟΥ” – sivylla\nΚυριακή πρωί και ο Αλέξανδρος σηκώθηκε πιο αργά απ’ ό, τι τις υπόλοιπες μέρες της εβδομάδας. Περπάτησε ως την πόρτα του υπνοδωματίου, την άνοιξε και ευθύς αμέσως τα ρουθούνια του πλημμύρισαν από την μυρωδιά του κυριακάτικου πρωινού που ετοίμασε η σύζυγός του.\nΤην καλημέρισε, την φίλησε φέρνοντάς την στην αγκαλιά του. Πόση ηρεμία του πρόσφερε ετούτη η αγκαλιά!! Δέκα χρόνια έγγαμου βίου, δύο παιδιά και παρόλες τις δυσκολίες της ζωής και της καθημερινότητας, δεν θα άλλαζε με τίποτα την οικογένειά του.\nΤα παιδιά δεν είχαν ξυπνήσει ακόμη, έτσι το ζευγάρι εκμεταλλεύτηκε την ευκαιρία να απολαύσει ήσυχα το πρωινό του. Η Ισμήνη τον κοιτούσε με το καθάριο, γοητευτικό βλέμμα που ανέκαθεν τον αιχμαλώτιζε.\n– ¨Θέλεις να μου πεις κάτι;¨ Την ρώτησε, γνωρίζοντας ήδη την απάντηση.\n-¨Πάει 10:00 η ώρα! Δεν θα πας;¨ Αποκρίθηκε εκείνη.\n-¨Σήμερα θέλω να τελειώσουμε με τις δουλειές και να πάμε με τα παιδιά μια βόλτα. Να σας χαρώ, που θα είμαι όλη μέρα εδώ.¨\n-¨Ο καιρός δεν θα μας αφήσει να πάμε βόλτα, έξω έχει συννεφιά και ήδη ψιχαλίζει. Τις περισσότερες δουλειές τις έκανα νωρίτερα, σηκώθηκα χαράματα με τρομερή ενέργεια.¨ Του απάντησε με ένα πλατύ χαμόγελο.\nΤην κοίταξε με θαυμασμό για την τόση αντοχή και την αστείρευτη ενέργεια που είχε.\n-¨Θα κάνουμε μαζί τις υπόλοιπες…¨ Εκείνη δεν τον άφησε να ολοκληρώσει.\n-¨Αλέξανδρέ μου, μία φορά την εβδομάδα κάνεις κάτι για σένα. Έχεις ήδη αρκετό καιρό να πας. Ξέρω πόσο σου αρέσει και πόσο καλό σου κάνει. Το νιώθω στην αύρα σου όταν γυρνάς, είσαι πιο πλήρης, πιο χαλαρός και πιο χαρούμενος. Κουράζεσαι πολύ καθημερινά, μην σκας για τις δουλειές, εγώ έχω πολύ περισσότερο ελεύθερο χρόνο από σένα κι άλλωστε θα με βοηθήσουν και τα παιδιά μόλις ξυπνήσουν.¨ Είχε τον τρόπο να τον πείθει εύκολα.\n-¨Είμαι ευγνώμων που σε έχω στην ζωή μου!¨ Της είπε καθώς έκλεινε τα χέρια της στα δικά του.\n-¨Πως χτύπησες εδώ;¨ Ρώτησε στην θέα μιας βαθιάς γρατζουνιάς που ξεκινούσε ανάμεσα από τον δείκτη και τον αντίχειρα και έφτανε μέχρι το εσωτερικό της παλάμης.\n-¨Στην οικοδομή χθες. Δεν είναι κάτι.¨ Της χαμογέλασε και σηκώθηκε. ¨Θα είμαι εδώ για το μεσημεριανό. Θα διαλέξω ένα μικρό.¨\nΈξω συνέχιζε το ψιλόβροχο. Φόρεσε την κουκούλα του μπουφάν του και περπάτησε στο στενό πεζοδρόμιο. Η πόλη ήταν ιδιαίτερα ήσυχη. Στο μισό χιλιόμετρο που περπάτησε, συνάντησε όλα κι όλα τρία άτομα. Οι γάτες βολόδερναν χαλαρές και παιχνιδιάρες και μόνο στον ήχο κάποιου μηχανοκίνητου μαζεύονταν, έως ότου τις προσπεράσει και ξαναβγούν δειλά απ’ τις κρυψώνες τους. Πέρασε μπροστά από τους κάδους απορριμμάτων του δήμου και χτύπησε το κούτελό του καθώς συνειδητοποίησε πως ξέχασε να κατεβάσει τα σκουπίδια του σπιτιού.\nΠέρασε μια πολυκατοικία όπου άκουσε την γνώριμη φωνή του φίλου του.\n-¨Πρωινός πρωινός μωρέ Αλέκο! Πας για καφέ;¨\n-¨Καλημέρα Παύλο! Όχι δεν πηγαίνω για καφέ.¨\n-¨Και που αλλού πας Κυριακή πρωί; Για άθληση;¨ Ρώτησε περιπαιχτικά ο Παύλος.\n-¨Πες το κι έτσι. ¨Απάντησε εκείνος και συνέχισε, αφού γνώριζε πως ο Παύλος είχε έντονη περιέργεια και κυρίως έντονη διάθεση για δούλεμα.\nΣε πέντε λεπτά στεκόταν έξω από ένα μικρό, ψηλό κτήριο με τοίχους στο χρώμα της άμμου, τρία ξύλινα παράθυρα σε λαδί χρώμα, σε ύψος 3 μέτρων από το πεζοδρόμιο και ένα στενό μπαλκόνι που το στόλιζαν δύο μεγάλες γλάστρες πυκνής ανοιχτοπράσινης φτέρης και μία ξύλινη σανίδα στερεωμένη στα κάγκελα, που χρησίμευε σαν τραπεζάκι. Έσπρωξε απαλά την σιδερένια καγκελωτή πόρτα και τότε παρατήρησε το σκίσιμο στο χέρι του. Πόνο δεν ένιωθε, είχε τραυματιστεί τόσες φορές όλα τα χρόνια που δούλευε στις οικοδομές, που είχε συνηθίσει!\nΤο μόνο που υπήρχε πίσω από την πόρτα ήταν μία σκάλα που ανέβαζε στον μοναδικό όροφο του κτιρίου. Το φως ήταν λιγοστό. Καθώς ανέβαινε, φρόντιζε να πατάει στις μύτες των ποδιών του, για να μην κάνει θόρυβο. Έφτασε στο πλατύσκαλο και για πολλοστή φορά χάζεψε φευγαλέα τα κάδρα που κρέμονταν στον τοίχο. Παλιές φωτογραφίες των ιδρυτών, σημαντικών προσώπων που επισκέφθηκαν το μέρος και κάποιο φύλλο με οδηγίες που παρακαλούνταν να τηρούν όσοι εισέρχονταν στον χώρο.\nΆνοιξε την πόρτα και προχώρησε στην ρεσεψιόν. Μία μεσήλικη, ξανθιά κυρία στέκονταν πίσω από το γραφείο, στραμμένη στην οθόνη ενός υπολογιστή, περασμένης τεχνολογίας.\n-¨Καλημέρα Σταματία!¨ Της είπε με χαμόγελο και βροντερή φωνή. Εκείνη αναπήδησε ξαφνιασμένη.\n-¨Μπα σε καλό σου βρε Αλέξανδρε, με κοψοχόλιασες. Καλημέρα! Καιρό έχεις να έρθεις. Είσαι καλά;¨\n-¨Όλα καλά! Υποχρεώσεις¨ Της είπε, κάπως ανόρεκτα. Και της έδωσε την κάρτα μέλους για το check in.\n-¨Έχω μερικές νέες παραλαβές, αλλά και κάποια παλιά που ¨ξέθαψα¨ προ ημερών από την αποθήκη. Χαμένοι θησαυροί.¨ Του είπε κλείνοντας το μάτι.\n-¨Για πήγαινέ με στους θησαυρούς σου λοιπόν¨ .\nΗ γυναίκα σηκώθηκε, πέρασε μπροστά απ’ το γραφείο με μεγάλα, σίγουρα αλλά όλως περιέργως αθόρυβα βήματα και ο Αλέξανδρος την ακολούθησε. Πάντα του έκανε εντύπωση το πόσο απαρατήρητη γινόταν όταν ήθελε η Σταματία. Τα δικά του βαριά βήματα άφηναν κάποιον γδούπο ακόμη και πάνω στην παλιά, χοντρή πράσινη μοκέτα που έντυνε όλον τον χώρο. Πέρασαν τον πρώτο διάδρομο που μία μικρή χειρόγραφη ταμπέλα που κρέμονταν από το ταβάνι, έγραφε: «ΙΣΤΟΡΙΚΑ -ΜΥΘΟΛΟΓΙΑ». Πέρασαν και τον δεύτερο διάδρομο με την ταμπέλα: «ΚΟΙΝΩΝΙΚΑ-ΨΥΧΟΛΟΓΙΑ» και τότε η γυναίκα έστριψε στον τρίτο διάδρομο: «ΠΟΙΗΣΗ-ΛΟΓΟΤΕΧΝΙΑ». Αμέσως μετά υπήρχε ένας ακόμη διάδρομος που οδηγούσε στο μπαλκόνι και η ετικέτα έγραφε: «ΔΙΑΦΟΡΑ». Ο Αλέξανδρος θεωρούσε ότι η ταξινόμηση είχε γίνει βάσει του χώρου και όχι βάσει είδους.\nΟι διάδρομοι είχαν μήκος περίπου πέντε μέτρα. Απ΄ άκρη σ΄ άκρη απλώνονταν οι βιβλιοθήκες που άγγιζαν το ταβάνι, λυγισμένες μερικές από το βάρος που κουβαλούσαν για χρόνια. Στο βάθος των τριών πρώτων διαδρόμων υπήρχε από ένα τετράγωνο τραπέζι μπροστά ακριβώς απ’ το παράθυρο, με δύο καρέκλες όμοιες με εκείνες που έχουν στα σχολεία.\nΗ Σταματία του έδειξε ένα σημείο στην αριστερή βιβλιοθήκη. Κι εκείνος πλησίασε. Τον άφησε μόνο του να επιλέξει με την ησυχία του. Η ματιά του περνούσε βιαστικά στις ράχες των βιβλίων, αναζητώντας τον τίτλο που θα του κινούσε το ενδιαφέρον. Δεν διάβαζε ποτέ το οπισθόφυλλο, δεν ήθελε να έχει την παραμικρή ιδέα για την ιστορία, εμπιστευόταν μόνο τους τίτλους και μέχρι τώρα δεν το είχε μετανιώσει. Το βλέμμα του σταμάτησε στον τίτλο: «ΤΟ ΚΟΚΚΙΝΟ ΑΛΟΓΑΚΙ» του JOHN STEINBECK. Το πήρε στα χέρια του, το ξεφύλλισε γρήγορα για να ελευθερώσει την μυρωδιά του που τον αναζωογονούσε. Κατευθύνθηκε στο τραπεζάκι, ακούμπησε το θερμός του με τον καφέ που είχε προμηθευτεί από το καφενείο στην γωνία. Άνοιξε στην πρώτη σελίδα.\nΈξω ο καιρός είχε αγριέψει, τα σύννεφα είχαν πάρει ένα βαθύ γκρίζο χρώμα, σχεδόν μαύρο και αστραπές φώτιζαν τον ουρανό κάποιες στιγμές. Η βροχή δεν άργησε να ξεκινήσει. Κάποια σπουργίτια πετάχτηκαν από το δέντρο στην απέναντι πλατεία και σκορπίστηκαν για να βρούνε καταφύγιο. Ο ιδανικός καιρός για διάβασμα. Το ρολόι έδειχνε 11:18.\nΟ Αλέξανδρος είχε πλέον χαθεί στον κόσμο του βιβλίου. Άλλες εποχές, ξένη χώρα, διαφορετικός τρόπος ζωής, άνθρωποι άγνωστοι που με το πέρας των σελίδων γίνονταν γνωστοί κι ξεδιπλώνονταν πτυχές του χαρακτήρα τους, μερικές από τις οποίες είχε προβλέψει. Πάντοτε έβγαζε και τα δικά του συμπεράσματα για τους ήρωες και τις ζωές τους, ταυτιζόταν μαζί τους, κάποιες φορές νευρίαζε, άλλες πάλι ένιωθε θλίψη για κείνους.\nΠαιδικές φωνές ακούστηκαν. Η βροχή είχε πια κοπάσει και τα παιδιά ξεχύθηκαν στην πλατεία να παίξουν. Ένα φορτηγό διέσχισε τον δρόμο κάτω από την βιβλιοθήκη και στο πέρασμά του τα ξύλινα παράθυρα έτριξαν. Ακόμη και σιγανοί διάλογοι περαστικών έφταναν μέχρι πάνω, αφού το κτήριο δεν διέθετε ηχομόνωση. Τίποτα από αυτά όμως δεν του απέσπασε την προσοχή, καθώς ήταν απόλυτα δοσμένος στο βιβλίο του.\nΓύρισε στην τελευταία σελίδα. Αναρωτήθηκε πότε το τελείωσε. Είχε επιλέξει μικρό βιβλίο, όπως είπε στην Ισμήνη, για να γυρίσει νωρίς για το φαγητό. Η ώρα ήταν 14:45, σε ένα τέταρτο θα έστρωνε το τραπέζι. Αποφάσισε να κάνει ένα τσιγάρο, να κατακαθίσουν μέσα του όσα συνέβησαν στο βιβλίο, να αποχαιρετήσει τους ήρωες στο μυαλό του κι έπειτα να φύγει.\nΆπλωσε το χέρι κ έφερε το θερμός στο στόμα να πιει μια γουλιά καφέ, αλλά ήταν άδειο. Ούτε που θυμόταν να πίνει. Το μόνο που μαρτυρούσε ότι είχε πιει τον καφέ του, ήταν η επίγευση που είχε απομείνει στο στόμα και τον ουρανίσκο του. Σηκώθηκε και βγήκε στο μπαλκόνι, χάιδεψε ασυναίσθητα την μία φτέρη, άναψε το τσιγάρο και ρούφηξε λίγο καπνό. Πάντοτε τον δυσκόλευε η επιστροφή στην πραγματικότητα. Τράβηξε δεύτερη τζούρα έσβησε το τσιγάρο στο γεμάτο νερό από την βροχή τασάκι και κατευθύνθηκε προς την έξοδο.\n-¨Πότε θα σε ξαναδούμε Αλέξανδρε;¨ Ρώτησε η Σταματία με χαλαρό τόνο.\n-¨ Την επόμενη Κυριακή!¨ Είπε αποφασισμένος και πήγε προς την έξοδο.\nblogsivyllaδιήγημαδιηγήματαΟι Κυριακές τουσιβυλλα\nΑπό sivylla 3 Σχόλια\n"ΤΑ ΧΕΡΙΑ ΜΟΥ" ΚΩΣΤΗΣ ΠΑΛΑΜΑΣ\n“ΤΟ ΚΟΡΙΤΣΑΚΙ ΜΕ ΤΑ ΣΠΙΡΤΑ” ΚΙΚΗ ΔΗΜΟΥΛΑ\n15 Μαρτίου, 2022 σε 10:28 μμ Απάντηση\nΝα ελπίζουμε σε συνέχεια;\n19 Μαρτίου, 2022 σε 6:45 μμ Απάντηση\nΤο συγκεκριμένο διήγημα θεωρώ έφερε σε πέρας τον σκοπό του! Θα ακολουθήσουν άλλα όμως! Ευχαριστώ πολύ!\n19 Μαρτίου, 2022 σε 7:52 μμ Απάντηση\nsivylla στο ΤΑ ΒΟΥΝΑ\nAngelita Wolfgram στο ΜΑΝΑ ΓΗ


Αδυνάτισμα: Γιατί δε μπορώ να χάσω βάρος με τη διαιτα; — Physia\nΑρχική / Ομορφιά / Άρθρα ομορφιάς / Αδυνάτισμα: Γιατί δε μπορώ να χάσω βάρος με τη διαιτα;\nΠολλοί άνθρωποι πιστεύουν λανθασμένα οτι το σωματικό βάρος επηρεάζεται αποκλειστικά απο την ποσότητα των θερμίδων που προσλαμβάνονται και τη θέληση του ατόμου να το ελέγξει. Ωστόσο οι περισσότεροι απο αυτούς που προσπαθούν να χάσουν βάρος, δεν έχουν αποτελέσματα απο ένα σημείο της δίαιτας και μετά.\nΌταν με τη δίαιτα η λήψη θερμίδων μειώνεται απότομα και δραστικά, μειώνεται και η παραγωγή λεπτίνης. Επιπλέον, η απώλεια λίπους συμβάλλει στον περιορισμό της ήδη υπάρχουσας ποσότητας λεπτίνης στο σώμα. Στο γεγονός αυτό οφείλεται η αδυναμία απώλειας βάρους απο ένα σημείο της δίαιτας και μετά, σύμφωνα με ερευνητές του πανεπιστημίου Columbia, του St. Luke’s Roosevelt Hospital Center και της Ιατρικής Σχολής Weill του πανεπιστημίου Cornell.\nΤο πρόβλημα αυτό μπορεί όμως να επηρεάσει και τα παχύσαρκα άτομα, έστω και αν παρουσιάζουν αυξημένα επίπεδα λεπτίνης. Είναι γεγονός οτι όσο μεγαλύτερο είναι το ποσοστό του λιπώδους ιστού, τόσο υψηλότερο είναι το επίπεδο της λεπτίνης στο σώμα. Αν όμως παρουσιάζεται το ορμονικό ελάττωμα της λεγόμενης “αντίστασης στη λεπτίνη”, ο εγκέφαλος μπορεί να μην αντιλαμβάνεται την υπερεπάρκειά της στον οργανισμό. Το γεγονός αυτό οδηγεί σε αύξηση του αισθήματος πείνας και στον περιορισμό των καύσεων.\nΗ σημασία της λεπτίνης δεν αφορά μόνο την αύξηση ή μείωση του σωματικού βάρους. Οι ερευνητές της Framingham Heart Study ανακάλυψαν οτι τα υψηλά επίπεδα λεπτίνης μπορεί επίσης να προστατεύουν απο την εκδήλωση της νόσου αλτσχάιμερ, καθώς και άλλων μορφών άνοιας.\nΥπάρχουν ορισμένοι φυσικοί τρόποι που βοηθούν στην αύξηση των επιπέδων της λεπτίνης, έτσι ώστε ο οργανισμός να ξεπερνά τη δυσκολία απώλειας του περιττού σωματικού βάρους παρά τη συνέχιση της δίαιτας.\nΤο πρωινό γεύμα πρέπει να περιλαμβάνει πρωτεΐνες, γιατί αυτές παρέχουν στον οργανισμό τα δομικά στοιχεία για τον σχηματισμό ορμονών.\nΘα είναι καλό να καταναλώνονται τρία γεύματα την ημέρα με 5 ώρες απόσταση μεταξύ τους, χωρίς ενδιάμεσα σνακς. Ο μεγαλύτερος αριθμός γευμάτων κουράζει το συκώτι και δε βοηθά στη λειτουργία των ορμονών. Επίσης, θα πρέπει να αποφεύγονται τα μεγάλα γεύματα αλλά και η κατανάλωση υδατανθράκων.\nΒοηθά και το να εκθέτετε το σώμα σας στο εξωτερικό περιβάλλον, το φως και τον ήλιο.\nΣυνιστάται η κατανάλωση Ω3 λιπαρών οξέων και, αντίθετα, ο περιορισμός της κατανάλωσης των Ω6 για αποφυγή φλεγμονών.\nΤο τελευταίο γεύμα της ημέρας θα πρέπει να καταναλώνεται 3 ώρες πριν τον ύπνο. Τα επίπεδα της λεπτίνης είναι υψηλότερα τις βραδινές ώρες.\nΕίναι σημαντικό να προσπαθείτε να συμπληρώνετε 8 ώρες ύπνου και να κοιμάστε οσο το δυνατόν νωρίτερα, κατά προτίμηση γύρω στις 10 μ.μ. Η έλλειψη ύπνου επηρεάζει αρνητικά τα επίπεδα λεπτίνης.\nΘα πρέπει να αποφεύγεται η κατανάλωση επεξεργασμένων τροφών, της ζάχαρης και της γλουτένης.\nΜε τους απλούς αυτούς τρόπους θα ενισχύσετε σημαντικά την προσπάθεια απώλειας βάρους, βελτιώνοντας την αποτελεσματικότητα μιας δίαιτας.\nNext Post: Αδυνάτισμα: Η δίαιτα που αλλάζει τα δεδομένα


Εξοικονομώ-Αυτονομώ 2020 - 85% Επιδότηση Για Ενεργειακή Αναβάθμιση\nΕπιδότηση εως 85% για ενεργειακή αναβάθμιση\nΣε αυτό το πρόβλημα λοιπόν έρχεται να δώσει λύση το πρόγραμμα επιδότησης Εξοικονομώ – Αυτονομώ 2020. Πρόκειται για ένα συγχρηματοδοτούμενο πρόγραμμα από την Ελλάδα και το κοινοτικό πρόγραμμα ΕΣΠΑ το οποίο έχει ως στόχο την ενεργειακή αναβάθμιση του ήδη βεβαρημένου – λόγω παλαιότητας – κτιριακού ιστού της χώρας και την μείωση της ατμοσφαιρικής ρύπανσης.\nΚαταρχάς, δικαίωμα συμμετοχής στο Πρόγραμμα έχουν φυσικά πρόσωπα που κατά το έτος αναφοράς (φορολογικό έτος 2019) και κατά το χρόνο υποβολής αίτησης έχουν εμπράγματο δικαίωμα (πλήρους κυριότητας/επικαρπίας/ψιλής κυριότητας) σε επιλέξιμη κατοικία.\nΙδιαίτερα στο Εξοικονομώ – Αυτονομώ 2020 υπάρχει δυνατότητα πολλών αιτήσεων ανά ωφελούμενο.\nΣτα πλαίσια του Προγράμματος υπάρχουν τρεις (3) διακριτοί τύποι αιτήσεων, μια (1) για μεμονωμένα διαμερίσματα ή μονοκατοικίες και δύο (2) για πολυκατοικίες.\nι. Αίτηση Μεμονωμένου διαμερίσματος ή Μονοκατοικίας\nιι. Αίτηση Πολυκατοικίας Τύπου Α\nιιι. Αίτηση Πολυκατοικίας Τύπου Β\nΗ επιδότηση μπορεί να φτάσει μέχρι και το 85% κάνοντας χρήση το 10% bonus λόγω COVID-19\nΠοιες είναι οι παρεμβάσεις που μπορούν να επιλεχθούν;\nΟι βασικές παρεμβάσεις μεταξύ άλλων είναι:\nΣυστήματα παροχής ΖΝΧ (υποχρεωτική παρέμβαση για υπαγωγή στο πρόγραμμα)\nΦωτοβολταϊκά (απαραίτητες οι προηγούμενες παρεμβάσεις και απαραίτητη ενεργειακή κατάταξη Β+)\nΣυστήματα μηχανικού αερισμού με ανάκτηση θερμότητας (απαραίτητη παρέμβαση για ενεργοποίηση η αντικατάσταση κουφωμάτων)\nΤο πολυαναμενόμενο νέο πρόγραμμα Εξοικονομώ – Αυτονομώ 2020 θα έχει συνολικό προϋπολογισμό 850 εκ. ευρώ.\nΜέγιστη επιδότηση για λιγνιτικές περιοχές\n*Έως 10.000€ Έως 20.000€ 65% 10% 10% 85% 95%\n10.000€ -20.000€ 20.000€ – 30.000€ 55% 10% 10% 75% 85%\n20.000€ – 30.000€ 30.000€ – 40.000€ 50% 10% 10% 70% 80%\n30.000€ – 50.000€ 40.000€ – 70.000€ 45% 10% 10% 65% 75%\n50.000€ – 90.000€ 70.000€ – 120.000€ 35% 10% 10% 55% 65%\nΗ εταιρεία μας σας προσφέρει ολοκληρωμένες λύσεις ενεργειακής αναβάθμισης!\nΑναλαμβάνουμε όλες τις εργασίες του εξοικονομώ!\nΜπορείτε να πραγματοποιήσετε εξωτερική θερμομόνωση ( θερμομόνωση των εξωτερικών τοίχων ) του κτηρίου, συμπεριλαμβανομένης της στέγης και της πιλοτής, καθώς επίσης και τη μόνωση ταράτσας. Περιλαμβάνονται ακόμα και οι πιθανές πρόσθετες εργασίες (όπως αποξηλώσεις και αποκομιδή), επεμβάσεις στη στέγη, (όπως αντικατάσταση κεραμιδιών) κλπ. Σε μια τυπική κατασκευή η εφαρμογή του συστήματος εξωτερικής θερμομόνωσης Durosol eXternal μειώνει τις απώλειες ενέργειας ενός αμόνωτου τοίχου μέχρι και 90%, πρακτικά συνεπάγεται μείωση κατανάλωσης ενέργειας από 30% έως και 50%, σε συνδυασμό με θερμομόνωση ταράτσας με Durosol μπορείτε να έχετε ένα μετρήσιμο όφελος εξοικονόμησης ενέργειας άνω του 65%. Πρακτικά μειώνονται οι καταναλώσεις πετρελαίου και ρεύματος για μείωση θερμοκρασίας (ψύξη) πάνω από 65%, δηλαδή για 100m² κατοικήσιμης επιφάνειας σε αμόνωτη μονοκατοικία στην Αττική με κατανάλωση 3000 λίτρα πετρελαίου, περίπου 3000€, εξοικονομούμε 1950€ το χρόνο.Ειδικότερα η εγκατάσταση ενός συστήματος θερμομόνωσης στους εξωτερικούς τοίχους του σπιτιού, προστατεύει το εσωτερικό από ακραίες καιρικές συνθήκες, απότομες αλλαγές θερμοκρασίες και αποτελεί προφανώς σημαντική βελτίωση της ενεργειακής απόδοσης ενός κτιρίου. Με άλλα λόγια, η εφαρμογή ενός εξειδικευμένου συστήματος θερμοπρόσοψης ( Durosol External ) διατηρεί στο εσωτερικό περιβάλλον του κτιρίου σταθερές θερμοκρασίες χειμώνα καλοκαίρι και μειώνει τις θερμικές απώλειες. Σχετικά με τη μόνωση ταράτσας και την εφαρμογή σύγχρονων συστημάτων μόνωσης ταρατσών, αρκεί να σκεφτούμε ότι η ταράτσα ενός κτιρίου συσσωρεύει την θερμότητα το καλοκαίρι και βοηθάει στην απώλεια της τον χειμώνα. Για το λόγο αυτό η μόνωση της γίνεται απαραίτητη για ενεργειακή αναβάθμιση του κτιρίου και τη βελτίωση του βιοτικού μας επιπέδου. Ένα αποτελεσματικό σύστημα θερμομόνωσης ταράτσας ( Durosol Light Roof ) μπορεί να μειώσει τις συνολικές θερμικές απώλειες του σπιτιού έως και -50%. Παράλληλα η θερμοκρασίας στο εσωτερικό του σπιτιού σταθεροποιείται και συμβάλει μακροπρόθεσμα στην αποφυγή ζημιών από υγρασία, ρηγματώσεις κ.ά. Η σταθεροποίηση της θερμοκρασίας φυσικά οδηγεί σε καλύτερη ενεργειακή απόδοση αφού μειώνονται οι απαιτήσεις για κατανάλωση ενέργειας σε θέρμανση το χειμώνα και ψύξη το καλοκαίρι. Αξίζει να αναφερθεί εδώ ότι και οι δυο παραπάνω παρεμβάσεις έχουν σχετικά άμεση απόσβεση οικονομικών και φυσικών πόρων αφού βλέπετε μείωση στην κατανάλωση καύσιμης ύλης για θέρμανση το χειμώνα και χαμηλότερη κατανάλωση ενέργειας για ψύξη το καλοκαίρι. Δείτε περισσότερα για τον χρόνο απόσβεσης των χρημάτων σας αν επιλέξετε ένα από τα εξειδικευμένα συστήματα θερμομόνωσης της εταιρείας μας.\nΑντικατάσταση των κουφωμάτων και τοποθέτηση συστημάτων σκίασης, συμπεριλαμβανομένων της εξώπορτας του κτηρίου, των κουφωμάτων του κλιμακοστασίου, τα παντζούρια, τα ρολά, τις τέντες κτλ. Η αντικατάσταση των κουφωμάτων είναι ,επίσης, μια εργασία που βοηθάει στην μείωση των θερμικών απωλειών ενός σπιτιού και προσφέρει πολλά πλεονεκτήματα. Η εφαρμογή νέων τεχνολογιών στα σύγχρονα συστήματα κουφωμάτων με διπλούς ή και τριπλούς υαλοπίνακες (τζάμια), διαφορετικά υλικά κατασκευής και προσιτές τιμές έχουν καταστήσει την αντικατάσταση τους και την επιλογή των κατάλληλων προϊόντων σαφέστερα δυσκολότερη από παλαιότερα. Μια πολύ καλή λύση που έχει κάνει την εμφάνιση της στην Ελλάδα τουλάχιστον τα τελευταία 15 χρόνια είναι τα συνθετικά κουφώματα PVC. Τα κουφώματα αυτά κατασκευάζονται από συνθετικά υλικά και δεν διαφέρουν σε τίποτα από άποψης ποιότητας από τους άλλους τύπους κουφωμάτων. Η κυριότερη διαφορά που παρατηρείται σε κάποιες εταιρίες είναι οι προσιτές τιμές και η υψηλή θερμομόνωση που προσφέρουν καθώς έχουν μεγαλύτερη ενεργειακή απόδοση σε σχέση με άλλες λύσεις όπως π. χ. τα κουφώματα αλουμινίου. Τα κουφώματα PVC προσφέρουν υψηλή ηχομόνωση, αντιδιαρρικτική προστασία, υψηλή θερμοπερατότητα και σύγχρονη άποψη της αισθητικής.\nΕδώ περιλαμβάνονται οι παρακάτω διαδικασίες:\nΟι αντλίες θερμότητας αποτελούν αδιαμφησβήτητα την πιο οικονομική λύση αναφορικά με την κατανάλωση. Παρόλα αυτά, είναι πολύ ακριβές για να τις αποκτήσει κάποιος κάτι το οποίο εμποδίζει πολλούς καταναλωτές να τις αποκτήσουν. Με το πρόγραμμα εξοικονομώ κατ’ οίκον 2019 μπορείτε να μειώσετε σημαντικά το αρχικό κόστος απόκτησής τους λαμβάνοντας την επιδότηση που διακαιούστε. Ο προμηθευτής των αντλιών που τοποθετεί η εταιρεία μας είναι η LG.\nΟι αντλιές θερμότητας που είναι επιλέξιμες σύμφωνα με το πρόγραμμα και το ΥΠΕΚΑ είναι οι εξής:\nΤο πρόγραμμα Εξοικονομώ κατ’οίκον 2019 σας δίνει τη δυνατότητα εγκατάστασης φυσικού αερίου και λέβητα για θέρμανση και ζεστό νερό χρήσης. Μπορείτε να επιλέξετε τον λέβητα που επιθυμείτε και εμείς θα αναλάβουμε την προμήθεια και την εγκατάστασή του. Για περισσότερες πληροφορίες σχετικά με τους λέβητες και τους συνεργάτες μας πατήστε εδώ.\n– Splits (A/C)\nΤα splits είναι τα γνωστά σε όλους μας κλιματιστικά τα οποία είναι μία αναβάθμιση που καλύπτει η επιδότηση του προγράμματος. Παρόλα αυτά πρέπει να τηρονται ορισμένες προϋποθέσεις σχετικά με τις προδιαγραφές και την ενεργειακή κλάση του κλιματιστικού.\nΤέλος, μπορείτε να αποκτήσετε ηλιακό θερμοσίφωνα μέσω του προγράμματος Εξοικονομώ κατ’ οίκον 2019. Μπορείτε να μας καλέσετε για να σας ενημερώσουμε σχετικά με τους συνεργαζόμενους προμηθευτές μας αλλά και την τιμολόγηση της εγκατάστασης.\nΓια να ενταχθούμε στο πρόγραμμα εξοικονομω – αυτονομώ 2020 πρέπει να τοποθετηθούν θετικά και οι υπόλοιποι ένοικοι της πολυκατοικίας;\nΌχι αλλά θα υπάρχει δυνατότητα για μία μόνο αίτηση ανα ενδιαφερόμενο, με εξαίρεση την περίπτωση αίτησης από το σύνολο των ιδιοκτητών πολυκατοικίας. Αν θέλετε να ενημερωθείτε πληρέστερα για το πρόγραμμα εξοικονομήσης κατ οίκον, επικοινωνήστε μαζί μας στο 210 574 74 74 ή στο sales@fragoulakis.gr.\nΠοια είναι τα στάδια για να συμμετάσχω στο πρόγραμμα εξοικονομώ – αυτονομώ 2020;\nΤέλος, αν έχετε οποιαδήποτε απορία για την ένταξη σας στο πρόγραμμα εξοικονόμηση κατ οίκον και επιθυμείτε να μάθετε περισσότερα για την δική σας περίπτωση, μπορείτε να επικοινωνήσετε άμεσα μαζί μας στο 210 574 74 74 ή στο sales@fragoulakis.gr\nΣυχνές ερωτήσεις για το πρόγραμμα εξοικονομώ – αυτονομώ 2020\nΠότε προβλέπεται να είναι υλοποιήσιμο το νέο πρόγραμμα «εξοικονομώ κατ΄οίκον»;\nΤο νέο πρόγραμμα που στοχεύει στην ενεργειακή αναβάθμιση των κατοικιών και της κατανάλωσης ενέργειας πρόκειται να ξεκινήσει μετα το Δεκέμβρη του 2020 και οι αιτήσεις θα γίνονται μέσω ηλεκτρονικής πλατφόρμας.\nΠοιο θα είναι περίπου το προβλεπόμενο ποσό που θα διατεθεί για το νέο πρόγραμμα «εξοικονομώ - αυτονομώ 2020»;\nΤα χρήματα που θα διατεθούν θα φτάνουν περίπου τα 850 εκατ. ευρώ.\nΥπάρχουν συγκεκριμένα χρηματοδοτικά πλαίσια τα οποία αφορούν τους μελλοντικά επιλεγόντες ;\nΠρόκειται για επιδότηση κατά ένα τμήμα σε συνδυασμό με κάλυψη του υπόλοιπου ποσού από το εκάστοτε νοικοκυριό με δικά του κεφάλαια ή τραπεζικό δανεισμό (χωρίς να είναι απαραίτητη προϋπόθεση η χρήση του δανεισμού για την ένταξη στο πρόγραμμα). Το επιδοτούμενο τμήμα του ποσού θα καθορίζεται με βάση εισοδηματικά κριτήρια. Σημαντικό κριτήριο αποτελεί και ο αριθμός των προστατευόμενων μελών των εκάστοτε οικογενειών, όσο μεγαλύτερος τόσο αυξάνεται το ποσό. Τέλος, σημαντικό κριτήριο αποτελεί και ο αριθμός των προστατευόμενων μελών.\nΟι εργασίες οι οποίες θα χρηματοδοτηθούν είναι συγκεκριμένες;\nΟι εργασίες που θα χρηματοδοτηθούν από το συγκεκριμένο πρόγραμμα είναι καθορισμένες. Πιο αναλυτικά, μπορεί να πραγματοποιηθεί τοποθέτηση θερμομόνωσης σε δώμα, στέγη, πιλοτή και γενικά σε κτήριο. Επίσης, δίνεται η δυνατότητα αντικατάστασης κουφωμάτων και τοποθέτησης συστημάτων σκίασης .Τέλος, προβλέπεται αναβάθμιση γενικότερα του συστήματος θέρμανσης καθώς και η δυνατότητα παροχής ζεστού νερού χρήσης.\nΗ δανειοδότηση από τις τράπεζες θα είναι υποχρεωτική;\nΔεν προβλέπεται υποχρεωτική χρηματοδότηση από τις τράπεζες. Οι ωφελούμενοι θα έχουν την δυνατότητα χρήσης κεφαλαίων σε συνδυασμό με την επιχορήγηση.\nΗ αίτηση που θα μπορεί να υποβάλλει ο κάθε ενδιαφερόμενος θα πρέπει να είναι μία;\nΗ αίτηση που θα μπορεί να υποβληθεί θα πρέπει να είναι και περισσότερες από μια.\nΗ διεκπεραίωση της όλης διδικασίας του προγράμματος καθιστά απαραίτητο τον ενεργειακό σύμβουλο;\nΠοια είναι τα προβλεπόμενα στάδια για την ένταξη στο νέο αυτό πρόγραμμα;\nΑρχικά, οι ενδιαφερόμενοι θα πρέπει να συμπληρώσουν την αίτηση που θα αναρτηθεί στην επίσημη διαδικτυακή πύλη, επισυνάπτοντας τα απαιτούμενα δικαιολογητικά όπως και την ονομασία της τραπέζης που θα τους αξιολογήσει για να τους χορηγηθεί δάνειο (εφόσον χρησιμοποιήσουν). Παράλληλα ,προβλέπεται η αρχική ενεργειακή επιθεώρηση της ιδιοκτησίας και η έκδοση του πρώτου πιστοποιητικού ενεργειακής απόδοσης που καθορίζει και τον στόχο της ενεργειακής αναβάθμισης μετά το πέρας των παρεμβάσεων. Εφόσον, η αίτηση πληροί τα παραπάνω κριτήρια(εισοδηματικά και ενεργειακής κατανάλωσης)προχωράει η προσκόμιση των δικαιολογητικών και η διεκπεραίωση των εργασιών.\nΤι είναι το Πιστοποιητικό Ενεργειακής Απόδοσης και από ποιον χορηγείται;\nΤι είναι η Ενεργειακή κατηγορία – κλάση;\nΚάθε κτήριο ανάλογα με την ηλικία του, την θερμομόνωση του, τον φωτισμό του, το σύστημα θέρμανσης του κ.α. κατηγοριοποιείται σε μια από τις εννέα κατηγορίες που έχουν δημιουργηθεί με στόχο την αξιολόγηση της ενεργειακής απόδοσης των κτηρίων. Το συγκεκριμένο πρόγραμμα προβλέπει την αναβάθμιση κτηρίων που ανήκουν στην Β’ ενεργειακή κλάση σε συνδυασμό με το εκάστοτε εισόδημα.\nΚατοικίες και κτήρια τα οποία έχουν κατασκευαστεί με σύγχρονους μηχανισμούς, συστήματα θέρμανσης και θερμομόνωσης ανήκουν στις κατηγορίες- ενεργειακές κλάσεις Α+,Α,Β+,Β. Όπως γίνεται αντιληπτό τα συγκεκριμένα κτήρια εξοικονομούν ενέργεια και δεν μπορούν να ενταχθούν στο πρόγραμμα.\nΟι περισσότερες κατοικίες στην Ελλάδα ανήκουν στην κατηγορία Ζ. Πρόκειται για παλιές κατοικίες , ενεργειακά ασύμφορες μιας και δεν διαθέτουν επαρκή θερμομόνωση. Τέλος, στις κατηγορίες Γ,Δ, Ε ανήκουν κατοικίες με λιγότερες ενεργειακές απώλειες που και πάλι χρειάζονται βελτιώσεις. Οι κατοικίες που κατατάσσονται βάσει ενεργειακού πιστοποιητικού σε κατηγορίες χαμηλότερης της Γ μπορούν να ενταχθούν στο πρόγραμμα.


Οι νέες αφίξεις στα αρώματα του φθινοπώρου που θα λατρέψετε! | Infokids.gr\nΑρχική > InfoMommy > Μόδα & Ομορφιά > Οι νέες αφίξεις στα αρώματα του φθινοπώρου που θα λατρέψετε!\nΑπόλυτος σύμμαχος της γυναίκας κάθε εποχή του χρόνου, τί άλλο; Μα φυσικά, το άρωμα που τη συνοδεύει στις καθημερινές αλλά και στις πιο επίσημες εμφανίσεις της!\nΜυρωδιές του φθινοπώρου κλεισμένες σε ευφάνταστα μπουκάλια μεγάλων οίκων μόδας! Ρίξτε μια ματιά στις νέες αφίξεις και επιλέξτε εκείνη που ταιριάζει καλύτερα στα γούστα σας!\nΗ χρήση των πιο εξαιρετικών πρώτων υλών αποτέλεσε βασικό πυλώνα για τη δημιουργία του αρώματος Bottega Veneta Knot. Τις πρώτες εντυπώσεις κλέβει μια εξωτική και λαμπερή συμφωνία από δέντρο κλημεντίνη, με βάση το μανταρίνι, το γλυκολέμονο, το νερολί και το άνθος πορτοκαλιάς. Στην καρδιά του αρώματος δυνατές νότες από λεβάντα, ενώ στη συνέχεια πλούσιες νότες από τριαντάφυλλο και παιώνια χαρίζουν γενναιόδωρες δόσεις αισθησιασμού. Ο μόσχος και οι καρποί tonka εξισορροπούν τις φρουτώδεις νότες, εξασφαλίζοντας μια γήινη αίσθηση. Όλα τα συστατικά μαζί συνιστούν ένα λαμπερό και φρουτώδες άρωμα. Διάθεση: Οκτώβριος 2014\nΤο άρωμα Reveal Calvin Klein εκφράζει την εξειδίκευση καθώς και τις πλούσιες συνθέσεις που χαρακτηρίζουν τα αρωματικά προϊόντα του οίκου. Για πρώτη φορά σε ένα άρωμα, μια αισθησιακή υπογραφή από ακατέργαστο αλάτι, κλείνει μέσα της την ερωτική μυρωδιά της ανθρώπινης επιδερμίδας. Το ακατέργαστο αλάτι αγκαλιάζει η καρδιά παραδομένη στη γοητευτική ίριδα, ενώ το αισθησιακό σανδαλόξυλο στη βάση του αρώματος μας ξαναγυρίζει στην αρωματική ταυτότητα του οίκου. Διάθεση: Οκτώβριος 2014\nΤο eau de parfum Just Gold by Just Cavalli ανήκει στην κατηγορία floral oriental. Οι παιχνιδιάρικες νότες κορυφής από πραλίνα και μανταρίνι υποκύπτουν στην γοητεία της καρδιάς που φωτίζουν το γιασεμί, το marshmallow και η ίριδα. Στη βάση του αρώματος οι νότες από δέρμα και ξύλο παλισάνδρου δημιουργούν μια σέξι, γλυκιά αύρα που αγκαλιάζει τέλεια τη φλογερή της επιδερμίδα.\nΑνάλαφρο και αιθέριο, το άρωμα Daisy Dream by Marc Jacobs συνδυάζει τα λουλούδια με τα φρούτα και αντιπροσωπεύει όλα τα αθώα, αιθέρια και ανεξάρτητα κορίτσια της νέας εποχής. Το λουλουδένιο όνειρο συνδυάζει αναπόσπαστα στοιχεία που χαρακτηρίζουν τον ίδιο τον Marc Jacobs, καθώς και την κομψότητα και τη θηλυκότητα, μέσα από μια ανανεωμένη εκδοχή του εμβληματικού πλέον μοτίβου της μαργαρίτας. Διάθεση: Οκτώβριος 2014\nΤο Black Opium του οίκου Yves Saint Laurent είναι ένα ανατολίτικο πικάντικο άρωμα. Οι νότες κορυφής είναι ροζ πιπέρι, άνθη πορτοκαλιάς και αχλάδι, οι μεσαίες νότες είναι καφές και γιασεμί, ενώ οι νότες της βάσης είναι βανίλια, πατσουλί και κέδρος. Το πρώτο Coffee Floral άρωμα, μια δημιουργία των αρωματοποιών Nathalie Lorson, Marie Salamagne, Honorine Blanc και Olivier Cresp που παίζει με την ένταση ανάμεσα στο έντονο σκοτάδι και το εκτυφλωτικό φως.\nγυναικεία αρώματα μόδα και ομορφιά Προτάσεις Αγοράς για γυναίκες\nΤρίτη, 30 Σεπτέμβριος, 2014 στην κατηγορία Μόδα & Ομορφιά